My sme x-krát otvorili aj počas teda pravicových vlád napríklad pomoc živnostníkom, aby namiesto 5-tisíc mohli si odpísať 20-tisíc ročne.

Most-Híd spomína pomoc malým a stredným podnikateľom aj v programe strany z roku 2010, rovnako aj z roku 2016. Tieto body na pomoc sa dostali aj do programového vyhlásenia vlády Ivety Radičovej (2010-2014) a rovnako aj do programového vyhlásenia vlády Roberta Fica (2016- ). Avšak pomoc v znení akú uvádza vo výroku sme z dostupných zdrojov nenašli uvedenú, výrok preto hodnotíme ako nepravdivý. Od 1. 2. 2017 nadobudla účinnosť novela zákona o dani z príjmov (zákon č. 595/ 2003 Z. z.) na základe ktorej sa zvyšujú paušálne výdavky zo 40 % na 60 %, teda z 5 tis. ročne na 20 tis. ako hovorí B. Bugár. V praxi to znamená, že živnostníci si môžu z príjmov odpísať v podstate fiktívne výdavky až do výšky 60 % a tak si znížiť základ dane. Stane sa tak za podmienok uvedených v § 6 ods. 10: "Ak daňovník, ktorý nie je platiteľom dane z pridanej hodnoty, alebo daňovník, ktorý je platiteľom dane z pridanej hodnoty len časť zdaňovacieho obdobia, neuplatní preukázateľné daňové výdavky, môže uplatniť výdavky vo výške 60 % z úhrnu príjmov uvedených v odsekoch 1 a 2 najviac do výšky 20 000 eur. Ak daňovník s príjmami podľa odseku 4 nie je platiteľom dane z pridanej hodnoty alebo je platiteľom dane z pridanej hodnoty len časť zdaňovacieho obdobia, neuplatní preukázateľné výdavky, môže uplatniť výdavky vo výške 60 % z týchto príjmov najviac do výšky 20 000 eur. Ak daňovník uplatní výdavky podľa tohto odseku, v sumách výdavkov sú zahrnuté všetky daňové výdavky daňovníka okrem zaplateného poistného a príspevkov, ktoré je daňovník povinný platiť v súvislosti s dosahovaním príjmov podľa odsekov 1 a 2, ak toto poistné a príspevky neboli zahrnuté do základu dane v predchádzajúcich zdaňovacích obdobiach; toto poistné a príspevky si môže daňovník uplatniť vo výdavkoch v preukázanej výške. Daňovník počas uplatňovania výdavkov týmto spôsobom je povinný viesť evidenciu v rozsahu evidencie podľa odseku 11 písm. a) a d).“ Most-Híd podporil túto novelu zákona avšak nedostali sme sa k informácii, že by čosi podobné presadzoval aj počas vlády Ivety Radičovej alebo by dané opatrenie mal priamo v programe. Vieme však to, že zavedenie takéhoto 5. tis. limitu bolo až po páde Radičovej vlády, konkrétne v decembri 2012. V Programe strany z roku 2010 (.pdf str. 6) stojí: "Mimoriadne dôležitú úlohu majú pre našu ekonomiku malé a stredné podniky (MSP) a živnostníci. Prá- ve tieto štruktúry tvoria väčšinu pracovných miest, častokrát prinášajú inovácie a nové produkty a zabezpečujú možnosť rastu krajiny aj tým, že ich príjmy sú zdanené na Slovensku. Zároveň MSP a živnostníci len tak ľahko neodídu zo dňa na deň do lacnejších krajín a vytvárajú preto ekonomický základ krajiny a sú kľúčoví pre stabilitu hospodárstva. Slovensko však potrebuje aj veľké podniky, či už zahraničné alebo domáce, keďže tie produkujú značnú časť HDP a umožňujú transfer know-how na MSP. Pri podpore podnikateľského prostredia budeme preto presadzovať také opatrenia, ktoré zabezpečia rovnosť podmienok pre podnikanie na Slovensku pre domácich i zahraničných, malých i veľkých podnikateľov. Ekonomickú politiku budeme smerovať na podporu zamestnanosti a zlepšenie podnikateľského prostredia, a to najmä prostredníctvom týchto opatrení: •zníženie výšky a zjednotenie výberu odvodov •podpora prehľadného daňového systému a rovnej dane z príjmu s cieľom jej zníženia na 17 percent v prípade priaznivých makroekonomických podmienok ..." Do Programového vyhlásenia vlády Ivety Radičovej sa z Programu strany taktiež niečo dostalo. "...Vláda SR bude dôsledne posudzovať zákony z hľadiska ich účinku na podnikateľské prostredie a rast zamestnanosti a dôsledne bude vyhodnocovať vplyv prijímaných zákonov a regulácií. V rámci kompetencií Ministerstva hospodárstva SR a v prípade potreby aj ostatných rezortov vláda SR podporí zvýšenie analytických kapacít vo verejnej správe na zlepšenie podnikateľského prostredia. Vláda SR zároveň vykoná inventúru existujúcich právnych predpisov s cieľom znížiť administratívne a regulačné zaťaženie podnikania o viac než štvrtinu...Vláda SR sa bude snažiť uľahčiť podnikanie, znížiť administratívnu náročnosť vo všetkých jeho fázach – registrácia, podnikateľská činnosť, ukončenie podnikania alebo presun podnikateľských aktivít na inú osobu." Čo sa týka Programu strany za volebné obdobie 2016-2020 (.pdf str. 21), tiež sa v ňom spomínajú body na pomoc živnostníkom. A to v bode 3A. "Navrhujeme zníženie administratívnej záťaže a daňovo-odvodového a ťaženia práce a podnikania. Budeme presadzovať návrat k rovnej dani z príjmov, zrušenie vyššej sadzby dane z príjmov fyzických osôb a zníženie dane pre právnické osoby na pôvodnú úroveň. Ďalej zrušenie daňových licencií, zdravotných odvodov z dividend a osobitného odvodu z podnikania v regulovaných odvetviach. Budeme podporovať zjednodušenie administratívy: jednotný výber daní a odvodov, jedno (daňovo-odvodové) priznanie, kontakt na jednom mieste, jeden spoločný vymeriavací základ." Tak ako tomu bolo počas vlády Radičovej, aj v tomto volebnom období, sa dostali ich body z programu do Programového vyhlásenia vlády 2016-2020 . "Malé a stredné podnikanie (ďalej len „MSP“) považuje vláda a rezort hospodárstva za kľúčový predpoklad ekonomického rastu a rozvoja v regiónoch. To si vyžiada výraznejšie zapojenie do výrobných a dodávateľských sietí aj medzinárodných spoločností pôsobiacich na Slovensku. V rámci podpory zlepšenia podmienok pre MSP sa bude vláda orientovať najmä na zlepšenie legislatívnych a administratívnych podmienok, poskytovaných služieb a vytváranie stimulov pre podporu podnikania. Vláda pripraví nový zákon o MSP, ktorého cieľom bude vytvoriť lepšie podnikateľské prostredie pre malých a stredných podnikateľov. Budú spracované konkrétne opatrenia pre zabezpečenie prístupu k financovaniu MSP nielen prostredníctvom grantových programov, ale hlavne uvedením nových návratných foriem financovania využitím Slovenského záručného a rozvojového fondu a Slovenského investičného holdingu. Vláda bude podporovať rozvoj centier podnikateľských služieb v snahe zvyšovať podiel zamestnancov v oblasti služieb s vyššou pridanou hodnotou. Vláda vytvorí primerané podmienky pre aktívne využívanie princípov iniciatívy Európskeho odporúčania pre malé podnikanie (Small Business Act for Europe) a Akčného plánu pre podnikanie 2020." Zákon o MSP bol stranou predložený a rovnako aj odhlasovaný a ku dňu 1.1.2017 aj nadobudol účinnosť. Dátum zverejnenia analýzy: 06.03.2017 Naspäť Nahlásiť chybu

novela

zvyšujú

odpísať

podporil

zavedenie

decembri

Programe strany z roku 2010

Programového vyhlásenia vlády 2016-2020

Zákon o MSP


Všetko rozhodovanie je na radách škôl, my ako zriaďovateľ za to zodpovedáme, ja ako štatutar musím rešpektovať tieto rozhodnutia. Pokiaľ rada školy nenavrhne odvolanie riaditeľa, alebo nenavrhne jeho menovanie, ja nemám zo zákona inú možnosť. Mám možnosti legislatívne, ktoré však po vykonaní kontroly neboli naplnené.

Zdenko Trebuľa pravdivo hovorí, že zriadovateľ musí vymenovať za riaditeľa školy kandidáta, ktorého mu rada školy navrhne. Okrem toho však platí, že zriaďovateľ určuje zloženie rady školy, pričom väčšinu tvoria ľudia, ktorí nie sú zamestnanci školy. Ďalej má zriaďovateľ možnosti, na základe, ktorých môže iniciovať odvolanie riaditeľa, pričom po splnení podmienok ho aj odvoláva. Zdenko Trebuľa sa snaží navodiť dojem, že jeho právomoci voči rade školy a riaditeľom škôl sú podstatne menšie, ako je tomu v skutočnosti. Výrok preto označujeme za zavádzajúci. Podľa zákona 596/2013 zriaďovateľ školy musí rešpektovať rozhodnutia rady školy v prípade menovania riaditeľa školy, kedy rada školy uskutočňuje výberové konanie a predkladá návrh. Návrh rady školy je pre zriaďovateľa záväzným . Zriaďovateľ odvolá podľa zákona riaditeľa z viacerých dôvodov: - ak bol právoplatne odsúdený za úmyselný trestný čin, - za porušenie povinností a obmedzení vyplývajúcich z osobitného predpisu (paragraf 9 a 10), - za závažné porušenie všeobecne záväzných právnych predpisov, - na návrh hlavného školského inšpektora, - na návrh rady školy, - ak neabsolvuje v určenom termíne prípravu vedúcich pedagogických zamestnancov, - na návrh ministerstva, ak boli zistené závažné nedostatky. Okrem toho je potrebné spomenúť, že zriaďovateľ rozhoduje a zodpovedá o konkrétnom zložení rady školy, pričom podľa zákona v tejto rade musí byť počet ľudí, ktorí nie sú zamestnanci školy väčšinový. To fakticky posilňuje postavenie zriadovateľa - v tomto prípade samosprávneho kraja, pri kontrole fungovania škôl. Výrok hodnotíme ako zavádzanie, pretože Zdeňko Trebuľa sa snaží navodiť dojem, že postavenie samosprávneho kraja voči školám je slabšie, ako tomu napovedá v skutočnosti zákon. Dátum zverejnenia analýzy: 13.11.2013 Naspäť Nahlásiť chybu

596/2013
rady školy
osobitného predpisu


(...) vieme, že v tomto uhle pohľadu (financovanie kampaní a transparentné účty, pozn.) má problém aj strana Smer-sociálna demokracia, ktorá poukázala jednu veľkú čiastku len jednej veľkej reklamnej agentúre

Na základe transparentného účtu strany SMER-SD sme v dokázali odhaliť dve väčšie čiastky pre jednu reklamnú agentúru v predvolebnom období. Výrok preto hodnotíme ako pravdivý.

transparentného účtu
prebehli
parlamentnými voľbami
prezidentskými voľbami


Už som to hovoril v Lampe niekedy v auguste. Na začiatku augusta minulého roku. (že sa mu zákon nepáči, pozn.)

V Lampe 29. augusta 2010 Igor Matovič v 37. minúte začal hovoriť o Ficovom protizákone o dvojakom občianstve. O tom, že by s vládnym zákonom mal problém on osobne. Povedal, že aj napriek programovému vyhláseniu vlády by mal mať stále poslanec slobodu, aby mohol hlasovať podľa svojho svedomia a vedomia. Vyjadril sa, že ak by bol takýto koaličný zákon rušiaci Ficov zákon predložený do parlamentu, tak by hlasoval podľa svojho svedomia, pretože osobne si myslí, že ak sa niekto silou mocou cítil byť občanom iného štátu napriek tomu, že tam býva, tak dobre nech si zoberie (maďarské občianstvo, pozn.), ale nesmie sa tváriť, že je náš občan.

37. minúte


...tie návrhy prešli a prešli zhodou okolností, keď hovoríme teraz, v tomto prípade o trinástom dôchodku, lebo ten bol niekoľko dní pred skončením volebného obdobia, prešiel napríklad aj s podporou vtedy opozičnej strany Sme rodina.

Tretia vláda Roberta Fica predložila niekoľko dní pred voľbami 2020 do parlamentu v pochybnom skrátenom legislatívnom konaní návrh na zavedenie 13. dôchodkov. Hnutie Sme rodina ho - podporilo . Tvrdenie Jána Richtera preto hodnotíme ako pravdivé.

pochybnom podporilo


Za Harmana sa predalo 7,5 milióna eur a za Chomu sa predalo majetku za 1,7 milióna eur.

Choma uvádza čísla, ktoré sme na základe verejne dostupných záverečných správ a rozpočtu za rok 2014 dostali aj my. Za Harmana (2006-2010) sa predal majetok vo výške 7,82 mil. eur, za Chomu (2010-2014) vo výšky 1,62. Výrok hodnotíme ako pravdivý. Na základe Správy o komplexnom stave hospodárenia mesta Žilina (pdf, s. 7) bol príjem z predaja majetku mesta v rokoch 2011 - 2013 približne 1,624 milióna eur. Zo záverečných účtov zverejňovaných každoročne mestským zastupiteľstvom boli príjmy z majetku v rokoch 2007 - 2010 (celé roky kedy pôsobil Harman) evidované vo výške 7,819 milióna eur. Dátum zverejnenia analýzy: 03.11.2014 Naspäť Nahlásiť chybu

Správy účtov


...SDKÚ do tejto pracovnej skupiny na jednej strane ani nikoho nenavrhla, žiadneho kandidáta. Lucia Žitňanská tam dvakrát došla bez kandidáta na stretnutie tejto pracovnej skupiny...

Rokovania sú neverejné a niekoľko koaličných partnerov takúto udalosť spomína, napríklad poslanec Kollár pre Pravdu . SDKÚ-DS sa proti týmto vyjadreniam v médiách neohradila, no ak to nepotvrdí priamo samotná SDKÚ-DS, nie je možné potvrdiť túto správu ako pravdivú.

pre Pravdu


Poviem konkrétne, poviem, lebo práve ten návrh alebo už schválený zákon zväzuje ruky prokuratúre a teraz poviem v čom. Tri veci, po prvé, už nebude môcť generálny prokurátor samostatne vydávať všeobecne záväzné stanoviská, ktoré svojim spôsobom vykladajú zákony a rozhodujú o tom, kto bude a kto nebude trestne stíhaný, pretože v tej komisii, ktorá to pripravuje, ktorá o tom rozhoduje bude mať koalícia, ministerka, paritný počet členov.

Novelizovaný zákon o prokuratúre zatiaľ nie je zverejnený. K dispozícií máme len jeho návrh (.doc). Novela zákona o prokuratúre odoberá generálnemu prokurátorovi kompetenciu vydávať stanoviská, ktoré by viedli k jednotnému uplatňovaniu zákonov. Túto kompetenciu bude mať po novom minister spravodlivosti. Stanoviská bude vydávať na návrh Komisie pre vydávanie stanovísk, ktorá "sa skladá zo šiestich členov, z ktorých troch vymenúva a odvoláva generálny prokurátor a troch vymenúva a odvoláva minister spravodlivosti" . V pôvodnom zákone bolo v § 10 ods. 2 uvedené: "V záujme jednotného uplatňovania zákonov a ostatných všeobecne záväzných právnych predpisov vydáva generálny prokurátor stanoviská, ktoré sú záväzné pre všetkých prokurátorov." Novelou zákona (.doc) sa to mení nasledovne: "V záujme jednotného uplatňovania zákonov a ostatných všeobecne záväzných právnych predpisov vydáva na návrh Komisie pre vydávanie stanovísk (ďalej len „komisia“) minister spravodlivosti Slovenskej republiky (ďalej len „minister spravodlivosti“) stanoviská, ktoré sú záväzné pre všetkých prokurátorov a asistentov prokurátora."

návrh
pôvodnom zákone
Novelou zákona


Celkom iste vzhľadom na to, že sme postavili líniové politiky, 7 hlavných politík, líniové v tom programovom vyhlásení vlády, očakávať absolútne konkrétnosti, čísla a postupy by bolo absolútne ako predčasné.

Smer skutočne zaviedol "líniovú politiku" v programovom vyhlásení vlády, keď kľúčové body kategorizoval pod väčšie celky. Z programového hľadiska ide o: 1. Spoločenskú stabilitu a istoty pre ľudí 2. Posilnenie postavenia Slovenskej republiky v Európskej únii a vo svete 3. Trvalo udržateľný hospodársky rozvoj 4. Úloha štátu a verejného sektora 5. Znalostná spoločnosť, vzdelávanie a kultúra 6. Kvalita života ako výsledok súdržnej spoločnosti 7. Rozvoj regiónov Slovenska

programového hľadiska
TU


Program SaS bol vyhodnotení (INESS, pozn.) ako najlepší.

INESS v skutočnosti nerobil poradie strán, ale ich programy známkoval . Pravdou je, že SaS sa umiestnila prvá so známkou 1-. Dátum zverejnenia analýzy: 18.05.2014 Naspäť Nahlásiť chybu

známkoval


...my v ňom (v programe PS-Spolu, pozn.)  máme (...) časť o bezpečnosti, nie len o migrácii lebo migrácia je časť problému bezpečnosti, je otázka hybridných hrozieb, Ruska, je otázka ďalšej, aj geopolitickej budúcnosti.

V programe predstavenom koalíciou PS-Spolu pre voľby do EP sa nachádzajú body, ktoré spomenul vo výroku Beblavý. Výrok hodnotíme ako pravdivý. Spoločný program koalície PS-Spolu vo voľbách do EP obsahuje viacero bodov, ktoré sa venujú bezpečnosti. Medzi ne patrí aj podpora dostatočného financovania FRONTEX-u čím by podľa tohto programu došlo k ochrane vonkajších hraníc. PS-Spolu v programe ukotvila aj boj s nelegálnou migráciou: „ Podporujeme boj s nelegálnou migráciou, účinnejšiu návratovú politiku na základe dohôd medzi EÚ a tretími krajinami, ako aj na základe finančnej pomoci EÚ tretím krajinám.” Ďalej podporujú spájanie sa a zdieľanie nákladov v otázkach nových druhov rizík a moderných hrozieb. Navrhujú zaviesť úrad „ Podpredsedu EK pre boj s hybridnými hrozbami, pretože problém má riešiť predstaviteľ EÚ so silným mandátom “. Rusko sa v danom programe priamo nespomína, no v bode „Európa pre všetkých” sa PS-Spolu stavajú za podporu územnej celistvosti a európskej integrácie štátov ako sú Ukrajina, Moldavsko a Gruzínsko, čím sa nepriamo vyhradzujú voči agresívnej zahraničnej politike Ruskej federácie.

program


Keď chceme resetovať (pozn. RTVS). No tak, že v podstate máme nejaký podobný precedens z roku 2010 a v podstate je šanca na nejakú očistu alebo vrátenie verejnoprávnosti.

V roku 2010 počas vlády Ivety Radičovej sa zlúčila Slovenská televízia a Slovenský rozhlas do jednej organizačnej jednotky, Rozhlas a televízia Slovenska. Dôvodom pre zlúčenie však bol zlý hospodársky stav televízie, nie zasahovanie do verejnoprávnosti a názorovej vyváženosti vysielania, výrok preto hodnotíme ako zavádzajúci.

Do roku 2010 pôsobili Slovenská televízia (STV) a Slovenský rozhlas (SRo) ako dve samostatné organizačné zložky. V roku 2010 došlo k zmene štruktúr verejnoprávneho média. Vtedajší minister kultúry Daniel Krajcer (SaS) 3. novembra 2010 predložil vláde návrh zákona o Rozhlase a televízii Slovenska (RTS), ktorý navrhoval zlúčenie STV a SRo do nového verejnoprávneho RTS. Hlavným dôvodom bol zlý stav hospodárenia v STV. Vtedajšie vedenie STV uviedlo , že v roku 2011 počíta v hospodárení s mínusom 37 miliónov eur. Krajcer tvrdil, že reforma zabráni ďalšiemu zadlžovaniu a štát tak mal spojením SRo a STV v roku 2011 ušetriť najmenej 1,65 milióna eur.

Zákonom okrem spojenia televízie a rozhlasu došlo aj k organizačným zmenám. Po novom sa mal počet členov kontrolného orgánu z pôvodných 36 členov znížiť na deväť. Novú radu mali tvoriť traja odborníci na rozhlasové vysielanie, traja na televízne, dvaja na ekonómiu a jeden na právo.

Novým zákonom došlo aj k novej úprave voľby generálneho riaditeľa. Kým generálneho riaditeľa STV volila a odvolávala Rada STV a generálneho riaditeľa SRo volila a odvolávala Rozhlasová rada, generálneho riaditeľa RTV mal po novom voliť parlament verejným hlasovaním.

Parlament 30. novembra 2010 schválil v skrátenom legislatívnom konaní vznik RTS hlasmi 77 poslancov. Za návrh zákona hlasovali takmer všetci poslanci klubov SDKÚ-DS, SaS, KDH a Mmost-HÍD a šesť z celkových deväť poslancov SNS. Proti hlasovali len poslanci klubu Smer-SD. RTVS vznikla k 1. januáru 2011.

Nový zákon sa nevyhol ani kritike. Sám navrhovateľ zákona minister Krajcer uznal , že „situácia, v ktorej sa nachádza predovšetkým Slovenská televízia, je neštandardná a takéto situácie si vyžadujú rýchle a razantné riešenia“. Zdôraznil však, že ide len o „základné legislatívne nastavenie celého procesu“ a politizáciu verejnoprávneho média odmietol.

Vedenie STV rozhodnutie akceptovalo, avšak hovorca STV Peter Susko v stanovisku televízie uviedol: „Napriek tomu vyjadruje ľútosť nad tým, že politika dnes zvíťazila nad vecným a konštruktívnym hľadaním riešení."

Zákon, ktorým sa opäť mení organizačná štruktúra verejnoprávneho média, schválila návrh ministerky kultúry Šimkovičovej 24. apríla 2024 Ficova vláda. Zákonom by sa mala zrušiť RTVS v súčasnej podobe. Verejnoprávne vysielanie by mala zabezpečovať Slovenská televízia a rozhlas (STVR). Ministerka a Šimkovičová na tlačovej konferencii uviedla, že „jedným z hlavných atribútov bude, že do názvu vraciame prídavné meno slovenský, ktorý deklaruje jednoznačný národný a štátutvorný charakter verejnoprávneho vysielateľa.“ ( 0:23 )

Hlavnými orgánmi STVR by podľa návrhu zákona mala byť deväťčlenná rada a generálny riaditeľ ( .pdf , s. 6). Ministerka kultúry nominuje štyroch členov rady na základe výberového konania, z toho „troch členov rady vymenúva a odvoláva z radov odborníkov v oblasti médií a audiovízie, ekonómie, práva alebo informačných technológií a jedného člena rady vymenúva a odvoláva na návrh ministra financií Slovenskej republiky z radov odborníkov v oblasti ekonómie“ ( .pdf , s. 8). Piatich členov rady „volí a odvoláva parlament nadpolovičnou väčšinou prítomných poslancov“ na základe návrhu kandidátov príslušného parlamentného výboru. Voľba v parlamente by sa mala uskutočniť tak, aby sa členom rady stal jeden odborník v oblasti televízneho vysielania, jeden odborník v oblasti rozhlasového vysielania, jeden odborník v oblasti ekonómie, jeden odborník v oblasti práva a jeden odborník v oblasti informačných technológií . Za odborníka sa na účely vykonávania nového zákona bude považovať “fyzická osoba, ktorá má vysokoškolské vzdelanie druhého stupňa a najmenej päť rokov odbornej praxe“ ( .pdf , s. 8).

Generálneho riaditeľa by mala po novom voliť rada STVR ( .pdf , s. 6). Podľa návrhu zákona bude mať STVR taktiež povinnosť v televíznom i rozhlasovom vysielaní zaradiť v čase od 23.30 h do 00.30 h štátnu hymnu SR ( .pdf , s. 5).

Zákon tiež navrhuje vznik deväťčlennej etickej komisie ako poradného orgánu rady. Komisia by mala zaujímať stanoviská k dodržiavaniu štatútu programových pracovníkov, ďalších tvorivých pracovníkov a spolupracovníkov Slovenskej televízie a rozhlasu a iných etických princípov zamestnancami Slovenskej televízie a rozhlasu a externými spolupracovníkmi Slovenskej televízie a rozhlasu pri výkone ich činnosti a navrhovať príslušné opatrenia s cieľom zabezpečiť ich dodržiavanie ( .pdf , s. 18).

Členov etickej komisie menuje predseda rady STVR. V deväťčlennej etickej komisii by podľa návrhu zákona mal byť

jeden člen nominovaný registrovanými cirkvami a náboženskými spoločnosťami v Slovenskej republike,

jeden člen za oblasť ochrany záujmov národnostných menšín a etnických skupín žijúcich na území Slovenskej republiky nominovaný poradným orgánom vlády Slovenskej republiky pre oblasť ochrany práv osôb patriacich k národnostným menšinám a etnickým skupinám,

jeden člen za oblasť ochrany záujmov osôb so zdravotným postihnutím nominovaný komisárom pre osoby so zdravotným postihnutím,

jeden člen nominovaný Slovenským olympijským a športovým výborom,

jeden člen nominovaný zástupcami celoštátnych reprezentatívnych záujmových združení právnických osôb združujúcich samosprávne kraje, mestá alebo obce,

jeden člen nominovaný Maticou slovenskou,

jeden člen nominovaný Slovenskou akadémiou vied,

jeden člen nominovaný právnickou osobou s celoštátnou pôsobnosťou zastrešujúcou detské a mládežnícke organizácie,

jeden člen reprezentujúci novinársku profesiu nominovaný celoštátnym reprezentatívnym výkonným orgánom samoregulácie na ochranu novinárskej etiky ( .pdf , s. 19)

Dôvodová správa k novému zákonu uvádza ako hlavné dôvody dôvody zriadenia STVR neobjektívnosť a „názorovo unifikované prostredie s veľkým zúžením oponentúry a tvorivej diskusie, čo viedlo k postupnému vytláčaniu až odstráneniu plurality v tvorbe, k presadzovaniu jednotného názoru, ale najmä k úplnému potlačeniu serióznej vnútornej diskusie a prezentácii rozličných názorov a postojov“.

Súčasné vedenie RTVS považuje nový zákon za snahu o ovládnutie verejnoprávneho média. Vo vyjadrení RTVS sa uvádza, že „Doteraz však zo strany MK SR neboli uvedené žiadne konkrétne výhrady podložené dôkazmi, že RTVS si neplní svoje zákonné povinnosti.“ RTVS tiež poznamenáva, že „nominácia a voľba členov novej Rady bude podľa návrhu zákona vo veľkej miere v rukách vládnucej politickej moci.“ Súčasné vedenie RTVS vidí tiež problém v možnom zásahu do programového vysielania. „Navrhované zriadenie Programovej rady, ktorá má posudzovať a kontrolovať program Slovenskej televízie a rozhlasu a dohliadať na dodržiavanie verejnoprávneho charakteru vysielania, by bolo výrazným zásahom do fungovania a nezávislosti verejnoprávneho média,“ uvádzajú v stanovisku. Po kritike programovej rady ju v schválenom návrhu zákona nahradila etická komisia, ktorá bude mať poradný hlas. Manažment RTVS vo svojom stanovisku označil túto zmenu za účelovú a v rozpore s legislatívou.

Vyjadrenie Michelka pre Demagog.sk z 9. 5. 2024: “Čo sa týka zlúčenia STV a SRo, bolo to krajne účelové zlúčenie, ktoré bolo motivované jediným cieľom. Odstrániť nepohodlného riaditeľa Štefana Nižnanského. O tom, že dôvody boli ekonomické, tomu neveril absolútne nikto, a každý, kto to tvrdil, bol na smiech a mal punc mega luhára. Takže ten argument, ktorý ste použili na obhajobu tejto účelovej legislatívy, z vás robia buď krajne naivných ľudí, alebo vedomých luhárov, ktorí nekriticky opakujú zjavné lži.”

predložil
zlý
uviedlo
novom
STV
SRo
RTV
schválil
skrátenom
RTVS
uznal
schválila
0:23
.pdf
.pdf
.pdf
.pdf
.pdf
.pdf
.pdf
Dôvodová správa
považuje
nahradila
stanovisku


To znamená, to lípnutie alebo taká fabulácia ohľadne trestne právnej zodpovednosti, čo, ešte dovoľte, prepáčte, otázka hlasovaní a otázka výrokov. To sú, to je úplná hlúposť, pretože hlasovanie ako trestný čin neexistuje, čiže niekoho za to trestne stíhať nie je možné, výroky, to je druhá vec...

Článok 78 Ústavy SR : „(1) Za hlasovanie v Národnej rade Slovenskej republiky alebo v jej výboroch nemožno poslanca stíhať, a to ani po zániku jeho mandátu. (2) Za výroky pri výkone funkcie poslanca prednesené v Národnej rade Slovenskej republiky alebo v jej orgáne nemožno poslanca trestne stíhať, a to ani po zániku jeho mandátu. Poslanec podlieha disciplinárnej právomoci Národnej rady Slovenskej republiky.“

Ústavy SR


A pán minister potvrdí, že odhad pri stavbe rozpočtu rast reálnych miezd bol nulový, teraz si ho trošku vylepšili, ale Národná banka stále hovorí o poklese reálnych miezd. Unicredit Bank hovorí o poklese až 0,7%.

Pri tvorbe rozpočtu (.rtf) na rok 2011 bola reálny rast priemernej mesačnej mzdy za hospodárstvo odhadovaný na 0,0% (str. 6). Podľa zaktualizovanej prognózy Ministerstva financií z 15. februára 2011 je rast miezd odhadovaný na 0,2%. Presný údaj prognózy Unicredit Bank sa nám zistiť nepodarilo, prognóza na rok 2011 ho neobsahuje.V Zápisnici (.pdf) z 23. zasadnutia Výboru pre makroekonomické prognózy však zástupca Unicredit Bank vyjadril, že ich odhad na rast reálnych miezd je nižší ako odhad ministerstva (str. 4).

Pri tvorbe rozpočtu
zaktualizovanej prognózy
Unicredit Bank
Zápisnici


Kandidát opozície Krnáč v septembri v roku 2012 získal 63 hlasov v parlamente, 63 opozičných hlasov.

SMER -SD deklaroval, že podporí kandidáta opozície 10 hlasmi. Tento počet hlasov 10 hlasov deklarovali predstavitelia SMER-SD v diskusných reláciách. Ak by sme započítali hypotetických 10 hlasov SMER-SD, tak Krnáč by získal len 53 hlasov opozície. To či desiati poslanci SMER-SD skutočne hlasovali za kandidáta na šéfa NKÚ, vzhľadom na tajnú voľbu nevieme overiť. Výrok preto hodnotíme ako neoveriteľný. Pre doplnenie uvádzame aj predchádzajúce tri voľby šéfa NKÚ: Údaje v nasledujúcej tabuľke vychádzajú zo stenografických prepisov schôdzí NR SR z 26.7.2012 , 18.9.2012 a 11.12.2012 . Dátum schôdze Kandidát Počet hlas. lístkov Neplatných Za Proti Zdržalo sa Počet potrebných hlasov 26.7.2012 Kamil Krnáč 146 9 53 33 51 74 18.9.2012 Kamil Krnáč 148 9 63 49 27 75 11.12.2012 Vladimír Klimeš 136 6 59 31 40 69 14. marca 2013, sa uskutočnila štvrtá voľba predsedu NKÚ. Opäť bol kandidátom opozície Vladimír Klimeš, ktorého navrhla strana SaS . Klimeš získal 14. marca 39 hlasov : "Zo 124 odovzdaných hlasovacích lístkov bolo 28 neplatných. Z 96 platných hlasovacích lístkov overovatelia zistili, že o návrhu na voľbu Vladimíra Klimeša za predsedu Najvyššieho kontrolného úradu Slove nskej republiky hlasovalo za 39 poslancov, proti 40 poslancov, zdržalo sa hlasovania 17 poslancov." Dátum zverejnenia analýzy: 20.05.2013 Naspäť Nahlásiť chybu

SMER

deklarovali

voľba

SaS

získal


Prečo ľudia dneska nadávajú, že sú drahé potraviny? No lebo vtedy stúpli asi o 40 % za 2 roky.

Podľa indexu spotrebiteľských cien za rok 2022 predstavovala inflácia potravín 19,3 % ( .pdf , s.1). Za rok 2023 sa inflácia potravín pohybovala na úrovni 17,5 %.

Hodnota inflácie za tieto dva roky kumulatívne dosiahla 36,8 %.

Rýchly rast ceny potravín podľa analýzy Ministerstva financií SR spôsobila predovšetkým vojna na Ukrajine, ktorá narušila svetový obchod s agrokomoditami a energiami ( pdf ., str. 4).

Tento výrok hodnotíme ako ešte pravdivý.

.pdf inflácia pdf


Vy nesiete zodpovednosť za tento štát, vy ako celá koalícia máte medzi sebou rôzne návrhy a vy sa snažíte preniesť zodpovednosť na Smer, na ktorého predsedu premiérka podala žalobu a ktorého vládnutie koalícia považuje za dobu temna. A vy nemáte proste v sebe hanbu povedať, aby vás Smer zachránil, aby prišiel.

Podľa webovej stránky Úradu vlády SR vlada.gov.sk "Premiérka Iveta Radičová dnes (utorok 6.septembra 2011) podala žalobu na ochranu osobnosti voči Robertovi Ficovi. Predsedníčka vlády SR v žalobe požaduje, aby sa jej Robert Fico ospravedlnil za nepravdivé a urážlivé tvrdenia, ktorými komentoval údajný vplyv jej osoby na vzdanie sa kandidatúry Jozefa Čentéša na funkciu generálneho prokurátora Slovenskej republiky, ako aj za tvrdenia, ktorými vyjadroval podozrenie zo spojenia jej osoby s korupciou v prípade dotácie na dostavbu biatlonového areálu v Osrblí."

vlada.gov.sk


...a robí to tak isto (písanie čiernych kníh, pozn.), ako to robila v roku 1998.

Súčastná vláda zverejňuje zmluvy z minulých rokov, ale nepíše čierne knihy.


Ide o akciu (štrajk učiteľov, pozn.), ktorú nik, žiadna z učiteľských organizácií priamo nepodporila tým, že by sa aktívne podieľala na jej organizácii. Niektoré zo stavovských organizácií celú akciu odmietli. Niektoré sa prihlásili k jej cieľom, ale žiadna z nich aktívne nevstupuje do organizácie tejto akcie.

Odborový zväz pracovníkov školstva a vedy na Slovensku skutočne kritizuje iniciatívu ISU (Iniciatíva slovenských učiteľov) na organizovanie štrajku učiteľov. Avšak napríklad Nové školské odbory štrajk podporili a vyzvali k účasti a Slovenská komora učiteľov takisto podporila ciele štrajku a vyhlásila, že rešpektuje rozhodnutie svojich členov zapojiť sa do štrajku. Výrok preto hodnotíme ako zavádzajúci. S iniciatívou na štrajk prišla pôvodne Iniciatíva slovenských učiteľov ( ISU ). Tá v oznámení o vstupe do štrajku hovorí o príčinách vstupu do štrajku:

"Dôvodom vyhlásenia štrajku je dlhodobé ignorovanie požiadaviek učiteľskej obce, odborových a profesijných organizácií v školstve na zabezpečenie primeraného financovania školstva."

Vo svojich pomienkach požadujú: 1) zvýšenie tarifných platov;

2) navýšiť rozpočty na rok 2016;

3) možnosť získavať kredity overením kompetencií, a zrušiť ich obmedzenú sedemročnú platnosť.

K štrajku sa taktiež pripájajú Nové školské obory ( NŠO ). Otvorene vyzýva všetkých učiteľov, aby sa k štrajkovaniu pripojili. Stanovisko Slovenskej komory učiteľov je nasledovné: " Slovenská komora učiteľov ako stavovská organizácia pedagogických a odborných zamestnancov dlhodobo poukazuje na závažné problémy v školstve a vyzýva vládu SR k ich riešeniu, naposledy vo Výzve SKU vláde SR z októbra 2015. Akceptovanie týchto požiadaviek považuje SKU za krok, ktorým by vláda SR prejavila skutočný záujem o ozdravenie a skvalitnenie slovenského školstva a podstatné zlepšenie postavenia učiteľov v spoločnosti, preto podporuje Iniciatívu slovenských učiteľov v štrajkovej pohotovosti a v štrajku. SKU zároveň rešpektuje slobodné rozhodnutie každého svojho člena zúčastniť sa štrajku a ďalších aktivít smerujúcich k zlepšeniu ekonomického a spoločenského postavenia pedagogických a odborných zamestnancov v spoločnosti ." SKU teda vyjadruje podporu štrajku a rešpektuje rozhodnutie svojich členov zúčastniť sa ho.

Proti štrajkovaniu sa ohradil Odborový zväz pracovníkov školstva a vedy na Slovensku. V ich vyjadrení ostro kritizujú Iniciatívu slovenských učiteľov. Argumentujú tým, že ISU nemá mandát na zastupovanie všetkých učiteľov, a reálne politické dialógy sú podľa nich v tejto dobe jediným riešením danej situácie.

ISU
oznámení
NŠO
Slovenskej komory učiteľov
vyjadrení


Čo z toho máme? Ukrajina nám nikdy nepomohla, Ukrajina nás hrubo oklamala. Keď sme potrebovali plyn v roku 2009, tak nás Tymošenková oklamala.

Robert Fico ako premiér SR riešil plynovú krízu v roku 2009, kedy Rusko zastavilo plyn do Európy s vtedajšou premiérkou Ukrajiny Juliou Tymošenkovou. Na rokovaniach jej predstavil návrh výmennej dohody, ktorý však ukrajinská strana odmietla. Demagog.sk nenašiel verejne dostupné informácie o tom, že by Tymošenková pripustila prvotné prijatie dohody, preto hodnotíme Ficov výrok ako neoveriteľný.

Poslanec Fico v tvrdení naráža na plynovú krízu z januára 2009, kedy Rusko zastavilo dodávky plynu do Európy cez územie Ukrajiny. Na Slovensko neprúdil plyn 12 dní, čo vtedajšia Ficova vláda intenzívne riešila s predstaviteľmi Ruska, ale aj Ukrajiny.

Rokovania prebiehali 13. januára 2009 v Kyjeve a následne v Moskve. Na Ukrajine sa Fico stretol s premiérkou Juliou Tymošenkovou, ktorej navrhol provizórnu dohodu, pri ktorej by sa na Slovensko mohol dostať ruský plyn. Konkrétne sa jednalo o výmennú operáciu, pri ktorej by Rusko uvoľnilo malý objem zemného plynu na Ukrajinu cez jej vnútorné potrubia a tá vzápätí pustí rovnaký objem zo svojich podzemných zásob na západnej Ukrajine na Slovensko.

Rovnakú dohodu o výmennej operácií následne Fico predstavil vtedajšiemu ruskému premiérovi Vladimirovi Putinovi, ktorý s ňou hneď súhlasil .

Tymošenková sa však vyjadrila, že Ukrajina musí túto “operáciu” vyhodnotiť, či je technologicky možná. O deň neskôr ju odmietla s tvrdením, že Ukrajina ju nedokáže zrealizovať, pretože by od plynu odpojila veľké množstvo ukrajinských domácností.

Minister hospodárstva Ľubomír Jahnátek sa však vyjadril , že takáto operácia možná je.

Ešte pred Tymošenkovej odmietnutím premiér Fico povedal , že v prípade, ak Ukrajina odmietne náš návrh Slovensko bude musieť prehodnotiť vzťahy s východným susedom, pretože: “ak povedia nie, tak to bude len z politických dôvodov.”

K Ficovmu výroku z 15. mája 2022 sa vyjadril energetický expert Karel Hirman, ktorý tvrdí, že Fico klame, pretože Ukrajina nám v roku 2009 nebola nič dlžná, keďže Rusko zastavilo plyn tak isto Ukrajine, ako aj Slovensku.

Faktom je, že Slovensko malo v tom čase uzavretú dohodu o dodávkach plynu s ruskou spoločnosťou Gazprom a Ukrajina poskytovala iba tranzitné služby.

Ficove tvrdenie hodnotíme ako neoveriteľné. Ficov spôsob vyjadrenia implikuje možné porušenie dohody z rokovaní medzi slovenskou a ukrajinskou delegáciou. Informácie o oklamaní Slovenska ukrajinskou premiérkou Tymošenkovou však nie je možné dohľadať z verejných zdrojov.

Demagóg.sk overoval podobný Ficov výrok v roku 2015, kedy sme jeho tvrdenie označili ako pravdivé, ten sa však týkal primárne nečinnosti ukrajinskej strany.

krízu navrhol súhlasil vyjadril povedal vyjadril overoval


To, čo sa reálne stane v prípade eurofondov, v prípade plánu obnovy zatiaľ nevieme, zatiaľ sú tie pravidlá nastavené tak, že do roku 2026 sa má všetko minúť a vyfakturovať.

Plán obnovy by mal trvať do roku 2026. Prostriedky v rámci Plánu sú vyplácané na základe dosiahnutých míľnikov. Na to, aby Slovensko peniaze dostalo, musí míľniky a ciele splniť najneskôr do augusta 2026. (.pdf, str. 4). Prostriedky by mali byť vyplatené do decembra 2026 (.pdf, str.29). Výrok hodnotíme ako pravdivý.

mal musí mali


Ja som dnes prvý krát povedal svoj názor na to, ako si zarobil (A. Kiska, pozn.)

Fico sa do stredy, kedy poskytol rozhovor pre Čas.sk , k A. Kiskovi priamo nevyjadroval. V ňom sa k osobe protikandidáta vyjadril slovami „O niektorých kandidátoch nevieme vôbec nič a len vďaka tomu, že vošli do tohto súboja sa o nich začíname dozvedať veľmi nepríjemné veci. Takto je to preukázateľne pri p. Kiskovi, ktorý zarobil peniaze úžerou na chudobných ľuďoch, ktorý v úžere pokračuje v ČR, ktorý podľa jeho spoločníka zneužil charitu na politické ciele a ktorý má podľa všetkého blízko aj k sekte scientológov. Ja som politicky nahý, o mne ľudia vedia všetko, obrazne aj to, s kým som sa objímal na letisku vo Viedni. Preto každý kandidát musí strpieť ak o ňom začína v tomto období vychádzať pravda na povrch.“

SME informuje v správe z 13. marca o tom, že Fico označil Kisku za úžerníka v závere kampane, “iba pár hodín pred začiatkom volebného moratória.”

Fico sa do oficiálneho začiatku svojej volebnej kampane nevyjadroval mediálne ku Kiskovi.

Čas.sk

SME


Pán premiér Fico bol podporiť oboch sediacich kolegov osobne vo voľbách a takisto pána Trebuľu. Nebol ani raz len pred druhým kolom v Banskej Bystrici zápasiť s extrémizmom.

Výrok Pavla Freša hodnotíme ako pravdivý, pretože Robert Fico skutočne nebol priamo podporiť Vladimíra Maňku pred druhým kolom volieb do VÚC. Prišiel do Košíc (Trebuľa), Nitry (Belica) a Trnavy (Mikuš), no v Banskej Bystrici nebol. 24. novembra 2013, teda deň po voľbách, uviedol portál sme.sk : " Premiér osobne podporil kandidátov Smeru v Košiciach, v Trnave a v Nitre. V Banskej Bystrici nebol. ... Keď v sobotu Maňka prehral druhé kolo volieb o viac ako 14-tisíc hlasov, Fico „priamu zodpovednosť“ pripisoval SDKÚ a SaS, keďže Maňku priamo nepodporili. V skutočnosti ho priamo nepodporil ani Fico. Osobne bol agitovať za troch kandidátov Smeru, ale do Banskej Bystrice a Bratislavy medzi dvoma kolami neprišiel." Treba poznamenať, že R. Fico nebol priamo podporiť ani Moniku Flašíkovú-Beňovú v Bratislave. Dátum zverejnenia analýzy: 25.11.2013 Naspäť Nahlásiť chybu

sme.sk


Odpor Smeru k privatizácii pramení z toho a dokazuje to jasne prepis nahrávky hlasu Róberta Fica, alebo hlasu veľmi podobného, keď povedal, že zabezpečil 35 až 40 plus ďalšie veci, zabezpečil tieto peniaze vlastnou hlavou, a keď doslova povedal tento hlas, že musí vzniknúť nejaká paralelná finančná štruktúra, ktorá musí byť k dispozícii pre účely volebnej kampane a ďalších vecí.

Jlas podobný Robertovi Ficovi v nahrávke, ktorá bola zverejnená denníkom SME a niektorými ďalšími médiami pred parlamentnými voľbami v júni 2010, hovorí nasledovné: "Ja len môžem povedať, že som zabezpečil, a toto môžem povedať, dúfam, že to nikto nepočúva, zabezpečil som na tento rok 35, na budúci rok asi 40, plus teda ďalšie veci. Zabezpečil som ich, ako tie peniaze, vlastnou hlavou. Oficiálne prídu a budú normálne vykryté v strane. ...Napriek tomu si myslím, že musí vzniknúť nejaká paralelná finančná štruktúra, ktorá musí byť k dispozícii pre účely aj volebnej kampane a ďalších vecí." (citované podľa prepisu nahrávky, pozn.) Ivan Mikloš správne reprodukoval konkrétne state z tejto nahrávky, avšak je otázne, či jeho interpretácia je takisto správna. Vo všeobecnosti médiá označujú tieto vyjadrenia za možné dôkazy o paralelnom financovaní Smeru (napr. SME , Pravda ). V decembri 2010 bolo začaté vyšetrovanie v otázke financovania Smeru, avšak do dnešného dňa nie sú k nemu ďalšie oficiálne vyjadrenia a nie je ukončené. Priame vzťahovanie nahrávky na Smer a označenie tejto nahrávky ako jasného dôkazu jeho odporu voči privatizácii nie je v tejto chvíli podložené rozhodnutím súdu. Jedná sa však o Miklošov hodnotový súd a nehodnotíme ho.

SME SME Pravda vyšetrovanie


V Rakúsku pokiaľ je spoločnosť napríklad dva roky v strate a zaplatí tú daňovú licenciu, tretí rok sa dostane do zisku, vzniká jej daňová povinnosť, tak všetky tie 3-ročné daňové licencie si odpočíta z daňovej povinnosti tretieho roka.

Demagog.SK nezistil podrobnosti týkajúce sa licenčnej dane v Rakúsku, ktoré uvádza J. Kollár. Z dostupných zdrojov sme nezistili, či spoločnosť, ktorá je je dva roky v strate a zaplatí daňovú licenciu a tretí rok sa dostane do zisku, tak si všetky tri daňové licencie za tri roky môže alebo nemôže odpočítať z daňovej povinnosti tretieho roka. Výrok preto hodnotíme ako neoveriteľný. Andrej Leontiev z advokátskej kancelárie TaylorWessing uvádzal pre denník SME špecifiká daňovej licencie v Rakúsku. Možnosť odpočítania trojročnej daňovej licencie z daňovej povinnosti tretieho roka za podmienok, ktoré uvádza Kollár, Leontiev neuvádza. Takáto možnosť, resp. tento špecifický prípad sa neuvádza ani v príručke (.pdf) pre podnikanie v Rakúsku. Ako to je v tomto špecifickom prípade neuvádzajú ani portál MojeSidlo.sk . Dátum zverejnenia analýzy: 14.10.2013 Naspäť Nahlásiť chybu

SME príručke MojeSidlo.sk


Nepamätáte si stanovisko pani ombudsmanky smerom ku nám, že im obmedzujeme (migrantom, pozn.) slobodu v Medveďove, v našom útvare policajného zaistenia alebo v Sečovciach?

Je pravdou, že Obmudsmanka Jana Dubovcová kritizovala slovenskú políciu v niekoľkých ohľadoch. Kritizovala zásah policajtov proti migrantom v Medveďove a podmienky v tomto utečeneckom tábore. Taktiež kritizovala políciu za obmedzovanie slobody a umiestňovanie osôb do nezákonných vyhradených priestoroch na oddeleniach polície, ktoré nie sú celami policajného zaistenia. Výrok hodnotíme ako pravdivý. V auguste 2015 Kancelária verejného ochrancu práv uskutočnila prieskum, pri ktorom sa zamerala na postup policajtov v prípadoch, keď obmedzujú osobnú slobodu predvedených osôb. Ombudsmanka vtedy kritizovala obmedzovanie slobody predvedených osôb ich umiestnením do vyhradených priestorov, ktoré sú neoficiálne zriadené v policajných útvaroch a nie sú celami policajného zaistenia. Tieto vyhradené priestory pripomínajú klietky, sú bez umývadla a toalety. Sú v nich držadlá, o ktoré je možné ich pripútať. Začiatkom septembra začali cudzinci v zariadení v Medveďove protestovať proti tomu, že ich tam držia. V jedálni začalo protestovať 45 cudzincov tak, že odmietli raňajky, neskôr sa k nim pridalo ďalších 50 na druhom poschodí. Ombudsmanka Jana Dubovcová označila zásah proti migrantom v utečeneckom tábore za neprimeraný a kritizovala políciu za nezvládnutie situácie. Problémy boli s tlmočením, tvrdým zákrokom a podľa výpovedí cudzincov ich aj udierali a kopali. Neskôr utečencov umiestnili na samotky , kde svieti 24 hodín svetlo a je kamerovaný aj záchod. Tieto podmienky sú niekedy totožné až s podmienkami vo väzení tretej nápravnej skupiny. Polícia trvá na tom, že zásah bol profesionálne zvládnutý.

obmedzovanie vyhradené začali označila kritizovala samotky Polícia


(...)  poslankyňu Macháčkovú, ktorú zaraďuješ asi do koalície, ale ona je už vlastne ani nevstúpila vlastne do klubu Siete, ktorá kvôli tomu ani nevznikla, čiže ona je opozičná poslankyňa (...)

Katarína Macháčková 13. marca avizovala, že sa vzdá členstva v strane Sieť, ak tá pôjde do koalície so stranou SMER-SD. Následne, po úspešných rokovaniach Siete o zostavení vlády, oznámila spolu s ďalšími poslancami za Sieť s Miroslavom Beblavým, Simonou Petrik a s náhradníčkou Zuzanou Zimanovou, že zo strany definitívne odchádzajú. Poslanecký mandát sa rozhodli ponechať a v parlamente sú teraz ako nezaradení poslanci. Strana Sieť, ktorá pôvodne získala desať miest v parlamente, stratila troch poslancov a tým aj možnosť si vytvoriť poslanecký klub. Keďže Katarína Macháčková sa vzdala svojho členstva v strane ešte skôr, než vstúpila Sieť do koalície, je Macháčková opozičnou poslankyňou. Primátorka mesta Prievidza a bývalá podpredsedníčka Siete 13. marca, týždeň po parlamentných voľbách, oznámila na facebooku, že uvažuje nad tým, že sa vzdáva členstva v strane Sieť: " Pred voľbami som sľubovala našim voličom zmenu a jednoznačne som sa vyjadrovala, že do vlády so SMERom nepôjdeme. Tento svoj sľub dodržím a v prípade, ak taká situácia nastane, vzdám sa členstva v SIETi. Zostanem poslankyňou NR SR a budem naďalej zastupovať svojich voličov, bez ohľadu na svoj osobný komfort, ktorý by som si účasťou v tejto koalícii zabezpečila. " (zdroj: facebook Kataríny Macháčkovej ) Počas dní, kedy SMER-SD a dnešné, už koaličné strany rokovali o zostavení koalície, vznikla iniciatíva 10 slušných ľudí a iniciatíva Nie v mojom mene . Tieto iniciatívy predstavovali možnosť, aby voliči (hlavne strán Most-Híd a Sieť), vyjadrili svoj nesúhlas s postupom týchto politických strán, a aby formovali verejný tlak na poslancov, aby si prehodnotili svoj postoj ku vláde so stranou SMER-SD. Okrem statusov na facebooku Katarína Macháčková spolu s Miroslavom Beblavým dali svoj názor najavo aj na tlačovej konferencii 14. marca, na ktorej oficiálne oznámili, že v prípade vzniku koalície Sieť a SMER-SD vystúpia zo strany. Na ďalšej tlačovej konferencii , 17. marca už vystúpili štyria, Macháčková a Beblavý spolu so Simonou Petrik (ktorá medzitým tiež oznámila, že odchádza v prípade koalície Siete so stranou SMER-SD) a s náhradníčkou do parlamentu Zuzanou Zimenovou. Na tomto brífingu ohlásili svoj odchod zo strany a zároveň, že poslanecký mandát si ponechajú. Avizovali, že zatiaľ do žiadného poslaneckého klubu nevstupujú, avšak do budúcnosti túto možnosť nevylúčili. Strany novej koalície (SMER-SD, SNS, Most-Híd, Sieť) podpísali koaličnú dohodu 22. marca, nový parlament mal ustanovujúcu schôdzu 23. marca. Ten istý deň podal predseda vlády Robert Fico demisiu prezidentovi a bol vymenovaný následne za predsedu novej koaličnej vlády. Poslanci za Sieť sú v parlamente nezaradení, k založeniu poslaneckého klubu je totiž potrebných osem poslancov, kým strana má len sedem. SME.sk informoval o tom takto: " Nemáme zatiaľ žiadny úmysel vstupovať do iného klubu. Budeme fungovať ako poslanci za Sieť, ktorí nebudú v tejto chvíli organizovaní v poslaneckom klube," uviedol Procházka. Nevylúčil, že by podporil zmenu zákona, ktorá by znížila počet poslancov potrebných pre vznik klubu z ôsmich napríklad na šesť. Ale zníženie kvóra by nesmelo byť jedinou zmenou." Poslanci, ktorí odchádzali z dnešných koaličných strán skôr, než vznikla vláda, sú opozičnými poslancami. Katarína Macháčková presne takto postupovala, preto Gábor Gál má v tom pravdu- Macháčková je opozičnou poslankyňou.

Kataríny Macháčkovej
10 slušných ľudí
Nie v mojom mene
tlačovej konferencii
tlačovej konferencii
podpísali
demisiu prezidentovi
SME.sk


My sme naozaj v prípade vyšších územných celkov prenášali ich konkrétne rozhodnutia, to znamená nie od zeleného stola, ale s každým zo županov a s jeho ľuďmi sedel náš útvar rozpočtu.

Memorandum (.pdf) o spolupráci pri uplatňovaní rozpočtovej politiky orientovanej na zabezpečenie finančnej stability verejného sektora na rok 2013 medzi Vládou SR a ZMOS bolo podpísané 18. októbra 2012. Podobné memorandum podpísal predseda vlády Fico a predstavitelia ôsmich VÚC už 12. októbra 2012. Ako konkrétne prebiehali rokovania medzi samosprávami a vládou ohľadom dodržiavania rozpočtovej disciplíny nie je overiteľné. Dátum zverejnenia analýzy: 17.12.2012 Naspäť Nahlásiť chybu

Memorandum memorandum


Pán Matovič to priznal a jednoducho, odvtedy sa s ním (s Mariánom Kočnerom - pozn.) nestretol ani raz.

Igor Matovič sa priznal k jednému stretnutiu s Marianom Kočnerom. Malo prebehnúť v roku 2010 v komplexe Five Star Residence a trvať asi dve hodiny. Matovič chcel vraj od Kočnera zistiť, čo naňho chystá Richard Sulík: „Hovoril mi, že Richard Sulík si u Dobroslava Trnku vybavoval trestné stíhanie voči mne. Poďakoval som mu a to bolo všetko.“ Či sa však Matovič a Kočner odvtedy nestretli, nie je z verejných zdrojov možné potvrdiť ani vyvrátiť. Tvrdenie Michala Šípoša preto hodnotíme ako neoveriteľné.

priznal vraj


Boli sme Európskym mestom športu, vďaka tomu prišla do mesta dotácia 3 milióny eur.

Banská Bystrica bola v roku 2017 Európskym mestom športu. V marci 2018 jej vláda schválila dotáciu vo výške tri milióny eur. Mali byť použité na opravu, rekonštrukciu a modernizáciu športovej infraštruktúry spolu s biatlonovým centrom v Osrblí.

dotáciu uznesenia titulu investovaných


V iných parlamentoch je bežné, že o personálnych otázkach, to máte írsky parlament, dánsky parlament, vo Veľkej Británii, vy veľmi dobre viete, však ste právnik, ste to študovali, poznáte to v Spojených štátoch ste boli, že aj v Kongrese Spojených štátov amerických sú verejné voľby.

Rokovací poriadok dánskeho parlamentu (.pdf) hovorí o spôsobe volenia v parlamente: "§ 35 (1) In all cases in which the President has reason to consider the outcome of a vote taken for granted in advance, he is authorized to declare a question put to the vote – however excepting the final passing of a Bill or another independent proposal – decided without a vote, unless seventeen Members request that such a vote be taken. Incidentally, votes are taken either by means of a voting machine, by counting the Members who have risen from theirseats, or by roll-call. (2) Usually, votes are taken by means of a voting machine which indicates who vote for the Bill, who vote against it and who abstain from voting as well as who are absent. The result of the voting is kept in the Archives of the Folketing. If the President so decides, it will be recorded in the minutes of the debates in the Chamber how each Member has voted. This also applies if seventeen Members have requested it in writing before the vote is taken, unless the Folketing by an ordinary vote taken at the suggestion of the President decides otherwise. (3) If the voting machine cannot be used, a vote is taken by the President’s calling upon the Members to rise from their seats in order to indicate that they vote for or against the Bill or to indicate that they vote neither for nor against." V skratke to hovorí, že "zvyčajne" sa volí prostredníctvom hlasovacieho zariadenia, ktoré ukáže kto a ako hlasoval. V rokovacom poriadku Írskeho parlamentu sme detaily o spôsobe hlasovania nenašli. Rokovací poriadok Dolnej komory Britského parlamentu (.pdf) používa aspoň pri znovuzvolení predsedu komory (Speakra) tajnú voľbu: "1B.—(1) If the question put in accordance with Standing Order No. 1A (Re-election of former Speaker) has been negatived, and on any other occasion when it is necessary to proceed with the choice of a new Speaker, the election shall be by secret ballot." Ďalšie prípady voľby tajným hlasovaním v dolnej komore Britského parlamentu: "2A.—(1) At the commencement of every Parliament, or from time to time, as necessity may arise, the Speaker shall notify the House of the arrangements to be made to elect a Chairman of Ways and Means and two Deputy Chairmen of Ways and Means, who shall be known respectively as the First and the Second Deputy Chairman of Ways and Means. (2) The election shall be by secret ballot" 75. (9) Election of chairs of select committees under this order shall be by secret ballot" Open ballot (verejnú voľbu) sme v rokovacom poriadku nenašli. Rokovací poriadok Senátu Spojených štátov amerických je napríklad na wikipedii.org . Hlasovaním sa zaoberá SR Rule XII . Hlasuje sa verejne. "Paragraph 1 states that when the yeas and nays (a recorded vote) are ordered, the names of Senators shall be called alphabetically. Each Senator shall declare his assent or dissent to the question without debate. No Senator shall be permitted to vote after the decision has been announced by the Presiding Officer unless excused by the Senate." Snemovňa reprezentantov volí napríklad svojho predsedu verejne . "The tellers call aloud each Member-elect by surname, and each Member-elect responds with his/her vote for Speaker." Celkovo je výrok natoľko komplexný, že ho hodnotíme ako neoveriteľný. V niektorých rokovacích poriadkoch sme spôsob voľby nenašli. Niekde bolo možné nájsť spôsob voľby napríklad iba pre predsedu dolnej komory.

Rokovací poriadok dánskeho parlamentu
rokovacom poriadku Írskeho parlamentu
Dolnej komory Britského parlamentu
wikipedii.org
SR Rule XII
verejne


...ak sa niekto presťahuje za prácou alebo ak dochádza za prácou, minimálne 70 kilometrov a viac, ideme mu v tom mieste jeho pracoviska preplácať náklady až do výšky 250 eur v súvislosti s tým pracovným pobytom v meste, kde záujem o jeho prácu je.

O novele zákona o službách zamestnanosti rokovala vláda od mája 2015, platnosť nabrala od 1. januára 2016. Konkrétna úprava, o ktorej hovorí minister Richter, uznáva šesťmesačný príspevok zamestnancom na trvalý pracovný pomer. Nové pôsobisko musí byť vzdialené od trvalého bydliska aspoň 70 km a výška príspevku môže dosiahnuť maximálne 250 eur za mesiac počas prvých šesť mesiacov. Zamestnanci musia mať riadny pracovný pomer na dobu neurčitú alebo určitú, najmenej ale na šesť mesiacov. Novela zákona sa nevzťahuje na tých, ktorí za prácou dochádzajú, uchádzači o túto podporu musia zmeniť aspoň predchodný pobyt. Na tento príspevok teda môžu mať nárok aj zamestnanci, ktorý chodia na týždňovk a za prácou sa presťahujú, na týchto zamestnancov odkazoval minister Richter pod pojmom "dochádza za prácou". Výrok hodnotíme ako pravdivý.

Pred spomínanou novelou dostávali zamestnanci, ktorí sa museli kvôli práci presťahovať, jednorázový štátny príspevok 1327,76 eur . Na túto pomoc mali nárok v prípade, že si vybavili trvalý pobyt v mieste pôsobenia. Novela zákona v súčasnosti umožňuje zamestnancom príspevok aj v prípade, že majú v novom pôsobisku len prechodný pobyt. V roku 2014 si o štátny príspevok na mobilitu požiadalo len 38 záujemcov, v roku 2013 ich bolo 66, čo nasvedčuje o neúspešnosti bývalého zákona. Hovorca ministerstva Michal Stuška sa v máji 2015 pre denník Pravda vyjadril, že o dočasnú finančnú pomoc by mohlo požiadať približne 800 osôb.

Príspevky na bývanie vyplácajú úrady práce po splnení stanovených podmienok. Jednou z nich je riadny pracovný pomer na dobu neurčitú, akceptovaný bude aj ten na dobu určitú minimálne však na pol roka. Štát nebude vyplácať príspevky dohodárom. Zamestnanec si o ne musí požiadať písomne do troch mesiacov od vyradenia z evidencie nezamestnaných. Prílohou k žiadosti je kópia dokladu o zmene trvalého pobytu alebo o nahlásení prechodného pobytu a kópia pracovnej zmluvy.

novele zákona
Pred spomínanou novelou
štátny príspevok 1327,76 eur
v máji 2015 pre denník Pravda
Príspevky
Príspevok


...táto mimovládna organizácia Hayekovci, ktorá celý čas nadáva na štát fungovala, keď ona nikdy nezískala súkromné zdroje, pretože asi nebola taká kvalitná a žila dlhé roky len z peňazí, z verejných zdrojov...

Či Hayekovci žili z len verejných zdrojov „dlhé roky“ sme nezistili, každopádne HC na svojej stránke uvádza v referenciách len štátnu správu a samosprávu. Predmet činnosti HC tak, ako je uvedený v ORSR ale naznačuje aj aktivity, ktoré mohli byť vyvíjané mimo týchto oblastí.

uvádza ORSR


To nie je identická situácia, ako vy ste povedali, kedy títo ľudia 3 dni pred voľbami, keď zbadali prieskumy, zrazu rýchlo, rýchlo išli, zvýšiť vianočné dôchodky na štvornásobok bez akéhokoľvek krytia, bez akejkoľvek zodpovednosti a vôbec neboli cenové nejaké šoky a krízy. (pozn.pred voľbami v 2020)

Trináste dôchodky schválil parlament na návrh Smeru-SD 25. februára 2020, pričom voľby sa konali 29. februára. Tento typ dôchodku mal nahradiť vianočný príspevok, ktorý bol vyplácaný dovtedy len penzistom s výškou dôchodku do 658,50 €. V roku 2019 sa vianočný príspevok odvíjal od výšky dôchodku, napr. pri 300 € dôchodku bol príspevok 167€. Maximálne však mohol dosiahnuť 200 €.

Trinásty dôchodok schválený vo februári 2020 sa mal týkať všetkých dôchodcov a mal byť vo výške priemerného starobného dôchodku, teda 460 eur. Náklady na penzie mali činiť sumu 589 miliónov eur ročne, pričom predchádzajúce vianočné príspevky štát stáli 147 miliónov €. Celkový náklad pre štát sa teda zvýšil približne štvornásobne.

V čase schválenia zákona bol už štátny rozpočet dávno schválený , takže sa muselo rátať s neočakávanými výdavkami verejnej správy z dôvodu zavedenia trinásteho dôchodku. Táto zmena prešla za vlády Petra Pellegriniho, ale jej následky už musela riešiť vláda Igora Matoviča. Výrok hodnotíme ako pravdivý.

schválil dosiahnuť schválený zákona schválený


Zároveň my sme boli tí a poopravím pána kolegu Valáška, keď sme počas nášho predsedníctva v roku 2016 Európskej únie predstavili tzv. flexibilnú solidaritu.

Princíp tzv. flexibilnej solidarity predstavilo Slovensko počas svojho predsedníctva Rady Európskej únie v druhej polovici roka 2016. Flexibilná solidarita v zmysle, ktorý predstavil vtedajší minister vnútra Robert Kaliňák (Smer-SD) znamenala, že členské štáty Európskej únie (EÚ) by mali viac možností, ako prispieť k riešeniu migračnej krízy.

Slovensko by tak napríklad nemuselo prijať migrantov na základe povinných kvót, ale finančnými, materiálnymi či ľudskými kapacitami prispieť na ochranu vonkajšej hranice EÚ.

Návrh slovenského predsedníctva bol ostatnými európskymi predstaviteľmi nakoniec odmietnutý. Najnovší vývoj v oblasti migračnej a azylovej politiky EÚ však obsahuje nápadne podobný návrh na revíziu politiky. V júni 2023 sa ministri vnútra členských štátov zhodli na návrhu Európskej komisie, v ktorom sa hovorí o mechanizme dobrovoľnej solidarity, kedy si členský štát môže vybrať medzi viacerými možnosťami pri pomoci s prichádzajúcimi migrantami. Demagog.sk o tomto návrhu písal na začiatku leta.

Výrok hodnotíme ako pravdivý, nakoľko princíp flexibilnej solidarity Slovensko predstavilo počas predsedníctva v Rade EÚ v roku 2016.

predstavilo zhodli písal


NKÚ jednoznačne povedalo, že porušený zákon nebol (pri nástenkovom tendri, pozn.). Boli vynaložené len asi 32 alebo 35 tisíc eur nie práve kvalifikovane.

NKÚ jednoznačne konštatovalo porušenie zákona, a to dokonca dvakrát. Prvýkrát v máji 2009 : "Najvyšší kontrolný úrad (NKÚ) zistil, že ministerstvo výstavby porušilo pri spornom tendri za 3,6 miliardy korún (119,5 milióna eur) zákon." Druhýkrát v marci 2010 : "Minister SNS končí po tom, čo NKÚ po niekoľkých mesiacoch zverejnil druhú kontrolu nástenkového tendra. Vyplýva z nej, že ministerstvo protizákonne vyplatilo 30 tisíc eur, ďalšie štyri milióny eur však nevie riadne zadokladovať, lebo neviedlo buď presnú evidenciu, alebo im na to chýbajú potrebné dokumenty." Vyše 30 tisíc eur teda nebolo vynaložených "nie práve kvalifikovane" , ale protizákonne.

máji 2009
marci 2010


Pán Krajcer nikdy ani tej spoločnosti nebol schopný prezentovať relevantné dôvody, hovoril mediálne o nejakej právnej analýze, keď ju oni podľa Zákona o slobodnom prístupe k informáciám požiadali, tak minister sa vyjadril že ministerstvo nemá takúto analýzu a vypovedal ju bez udania dôvodu.

Minister Krajcer sa skutočne mediálne odvolával na analýzu a audit tejto zmluvy , čo je možné potvrdiť v oficiálnej tlačovej aktualite ministerstva kultúry, ale i agentúrnych správach prezentovaných napr. SME (TASR). Avšak samotná žiadosť o tieto informácie a komunikácie spoločnosti Tender Media Group s ministrom alebo ministerstvom nie je verejne dohľadateľná. Je však pravdou, že v samotnej výpovedi vtedajší minister Krajcer dôvody pre vypovedanie zmluvy neuviedol:

zmluvy aktualite SME výpovedi


Pre nás je to jasný dôkaz, že k pochybeniu došlo. Ja osobne si myslím a zaznelo to aj z úst niektorých analytikov, že pán Švejna konal nakoniec určite v prospech strany aj preto, lebo posledné obdobie ukázalo prepad preferencií Mostu-Híd...

Nepodarilo sa nám nájsť žiadne podobné tvrdenie analytikov, ktoré by potvrdzovali Paškove slová. Navyše podľa agentúry Focus sa preferencie strany Most-Híd od júna iba zväčšovali. Jún 2010 (pdf): 6,5%, júl 2010 (pdf): 7,2%, september 2010 (pdf): 7,3%. Prieskum agentúry Median z augusta a septembra, ktorý bol zverejnený 6. októbra, prisudzuje strane Bélu Bugára iba 4,3%.

Jún 2010
júl 2010
september 2010


Potom tu máme infláciu, ktorá sa v marci prvý krát dostala na úroveň z roku 2010, medziročná inflácia podľa našich štatistík dosiahla 1,9%.

Peter Kažimír správne opisuje vývoj slovenského hospodárstva za mesiac marec v roku 2013. Podľa údajov štatistického úradu je medziročná miera inflácie skutočne taká, ako tvrdí minister - nárast o 1,9% . Porovnanie s rokom 2010 je však zavádzajúce - rovnaký údaj z marca 2010 totiž nie je na úrovni 1,9% ale iba 0,8%. I harmonizované porovnanie inflácie v marci 2013 a marci 2010 vzhľadom k jednotnému referenčnému roku 2005 odhaľuje výrazný rozdiel medzi týmito dvoma údajmi. Na základe uvedeného označujeme výrok ministra financií za zavádzajúci. Dátum zverejnenia analýzy: 29.04.2013 Naspäť Nahlásiť chybu

údajov

marci 2013

marci 2010


My (pozn. vlády Smeru) sme prevzali SPP matku znova do štátnych rúk a dnes sa ukazuje, aký to bol správny krok. Druhá vec, prevzali sme Transpetrol, prevzali sme napríklad Gabčíkovo a podobne.

Poslanec Kamenický používa rovnaký argument ako pred týždňom Robert Fico.

Slovenská republika sa v roku 2014 , za vlády Smeru-SD stala 100% vlastníkom SPP, vykonávajúca svoje akcionárske práva cez Ministerstvo hospodárstva SR. Tvrdenie, že to bol správny krok je hodnotiaci úsudok, ktorý v rámci fact-checku nerobíme a ponechávame na hodnotenie poslucháča.

Rovnako získalo Slovensko v roku 2009 100 % akcií spoločnosti Transpetrol a v súčasnosti je jediným vlastníkom akcií. Viaceré súdy vrátane Ústavného súdu potvrdili vlastníctvo Slovenskej republiky.

Vláda Slovenskej republiky v roku 2015 tiež prevzala plne pod kontrolu elektráreň v Gabčíkove vypovedaním zmluvy talianskemu vlastníkovi Slovenských elektrárni, spoločnosti Enel.

Výrok hodnotíme ako pravdivý.

rovnaký argument
roku 2014
100% vlastníkom
získalo
jediným
potvrdili
plne pod kontrolu
vypovedaním zmluvy


Jednoducho preto sa prijalo riešenie (na poslednom summite EÚ, pozn.), že 200 miliard požičajú centrálne banky členských krajín eurozóny Medzinárodnému menovému fondu.

V článku 14 Vyhlásenia vlád štátov alebo vlád eurozóny ( .pdf, strana 6 ) sa medzi mierami, týkajúcimi sa finančných prostriedkov uvádzajú taktiež bilaterálne pôžičky členov eurozóny a iných členov EÚ Medzinárodnému menovému fondu, spolu do výšky 200 miliárd eur. V danom článku sa píše, že štáty majú zvážiť a potvrdiť takýto krok do desiatich dní. Aj keď v článku 14 sa nepíše, že členské štáty sa právne zaviazali požičať MMF spomínanú sumu, tento krok sa považuje za oficiálny prísľub a MMF dané prostriedky očakáva. V moment overovania daného výroku ešte neprešlo desať dní a preto nedokážeme potvrdiť, že členské štáty súhlasia s danými pôžičkami a MMF spomínanú sumu dostane.

.pdf, strana 6


Pellegrini podľa dvoch kľúčových svedkov zobral úplatok 150.000 EUR za to, aby urobil taký malinký softwarik do mobilu, virtuálna registračná pokladňa sa to volá. Dokopy za to zaplatil 15,4 milióna eur. Toto je Pellegrini, o čom svedčia o ňom svedkovia, že zobral úplatok.

Igor Matovič vo výroku poukazuje na výpovede dvoch svedkov kauzy Mýtnik - Františka Imreczeho a Michala Suchobu, ktorí trvajú na tom, že Peter Pellegrini prevzal od podnikateľa Miroslava Výboha úplatok 150 tisíc eur.

Úplatok mal byť protihodnotou za to, že Pellegrini ako štátny tajomník ministerstva financií v rokoch 2012-2014 pomohol schváliť potrebnú legislatívu pre zavedenie tzv. virtuálnej finančnej pokladnice, ktorú pre štát zabezpečovala IT firma Allexis blízka práve svedkovi Suchobovi.

Obaja svedkovia na svojich výpovediach trvajú aj po ich spochybnení a odmietnutí samotného Pellegriniho, že úplatok vzal.

Na tlačovej konferencii v júni 2022 Matovič uviedol , že za celý projekt virtuálnej finančnej pokladnice štát zaplatil 15,4 milióna eur. Iný verejný zdroj sa k tomuto tvrdeniu nepodarilo dohľadať.

Uvedené tvrdenie hodnotíme ako pravdivé.

prevzal trvajú odmietnutí uviedol


FRONTEX hovorí, že prišlo 800 000 migrantov do Európy.

Šéf agentúry Frontex Fabrice Leggeri skutočne vyhlásil , že od začiatku roka prišlo do Európy vyše 800 000 migrantov. "... more than 800,000 people had entered the EU illegally since the beginning of 2015 ," napísal v novembri nemecký portál. Celkovo nepravidelných vstupov cez hranice Európskej únie bolo podľa agentúry Frontex 1,2 milióna, pričom tento rozdiel je spôsobený tým, že sa často zarátaval aj vstup do Grécka aj do Maďarska, aj keď sa mohlo jednať o toho istého utečenca.Výrok hodnotíme ako pravdivý.

vyhlásil vstupov


No problém je, viete v čom, pán poslanec? Problém je v tom, že nám končí 44 167 žiakov v minulom školskom roku na základnej škole a ponúknutých miest je 83 až 84-tisíc na stredných školách. Tohto roku nám bude končiť 42 000.

Výrok ministra Čaploviča hodnotíme ako neoveriteľný, nakoľko sa nám nepodarilo získať jednoznačné informácie o počte žiakov končiacich základnú školu ani o celkovom počte "ponúkaných" miest na stredných školách. Podľa analýzy ÚIPŠ , v roku 2012 opustilo základnú školu 51 908 žiakov. Ide ale o celkové číslo, nevieme, koľkí z týchto žiakov boli absolventi - deviataci. Takýto údaj sa nám nepodarilo nájsť. Možné je len využiť údaje zo štatistickej ročenky ÚIPŠ a spočítať žiakov deviateho ročníka všetkých typov škôl. Stále však nemáme istotu, že všetci títo deviataci, školu dokončia. Čísla sa však približne zhodujú s údajmi, ktoré prezentoval minister Čaplovič. štátne ZŠ súkromné ZŠ cirkevné ZŠ spolu 2011/2012 41 746 198 2 229 44 173 2012/2013 40 363 158 2 081 42 602 - údaje platné k 15. septembru daného školského roka Dátum zverejnenia analýzy: 15.04.2013 Naspäť Nahlásiť chybu

ÚIPŠ
štatistickej ročenky


V princípe posledné nejaké štrukturálne zásadné reformy dôchodkového systému, rovná daň a podobne boli urobené v rokoch 2004, 2005.

Najzásadnejšia reforma dôchodkového systému prebehla v rokoch 2004(vznikol pilierový systém) a 2005 zavedením druhého piliera. 1.1. 2004 vznikol prvý pilier. Následne prebehlo niekoľko zmien každý rok, ale tie boli len čiastkové. Výrok hodnotíme ako pravdivý. Čiastkové zmeny v dôchodkovom systéme dokumentuje webstránka Ministerstva práce, sociálnych vecí a rodiny, zaviedol sa napríklad princíp dobrovoľnosti (možnosť vystúpiť z druhého pilieru). Ani v jednom prípade však nešlo o prerobenie dôchodkového systému v rámci štrukturálnej reformy.

prebehla prebehlo webstránka INEKO


To sa podarilo. (...), zníženie závislosti na ruskom plyne o 65 %.

Minister hospodárstva Richard Sulík 27. mája 2022 informoval o tom, že Slovensko od júna zníži svoju závislosť na ruskom plyne o 65 %. Denník N však upozornil na to, že podpísané zmluvy Slovenského plynárenského priemyslu (SPP) s novými dodávateľmi znížia dovoz ruského plynu o približne tretinu. SPP totiž dodáva plyn 70 % slovenských domácností. Na to, aby klesla závislosť na ruskom plyne výraznejšie, by svoj import museli znížiť aj ďalší dodávatelia. Výrok preto hodnotíme ako nepravdivý.

26. mája 2022 podpísal Slovenský plynárenský priemysel (SPP) zmluvy zabezpečujúce dodávky do konca budúceho roka. Podľa Sulíka by 32 % plynu malo pichádzať potrubím z Nórska, pri zvyšku by sa malo jednať o skvapalnený plyn, ktorý by sa mal prečerpávať v Chorvátsku, Belgicku, Spojenom kráľovstve a Taliansku.

závislosť
Denník N


... predsa sa nám podarilo, aspoň nejaký začiatok v tom, že ten ISCED, to znamená že medzinárodné štandardy vzdelávania, ktoré majú vytvárať tieto národne kurikulá, už na Slovensku vypracované sú. Sú vypracované od materskej školy až po vysoké školy. Je do 20, myslím, predmetových komisií na Slovensku a v tých predmetových komisiách sú učitelia.

Výrok Jána Mikolaja hodnotíme ako nepravdivý, pretože obsahuje viacero faktických nepresností. J. Mikolaj nesprávne definuje ISCED keď vraví, že sú to medzinárodné štandardy vzdelávania, a tiež nesprávne uvádza, že národné kurikulá sú vypracované od materskej školy po vysoké školy. Vysoké školy sa totiž riadia opismi študijných odborov. Napokon, dnes je na Slovensku 23 predmetových komisií a 3 odborné komisie. " Medzinárodná norma pre klasifikáciu vzdelávania ISCED (International Standard Classification of Education) bola vypracovaná a vydaná UNESCOm pre oblasť zberu údajov, spracovávania a porovnávania štatistík z oblasti vzdelávania v jednotlivých štátoch a aj v medzinárodnom meradle." V rámci ISCED má školský systém na Slovensku sedem stupňov , od materských škôl až po doktorandské štúdium na vysokých školách. Národné kurikulum na Slovensku predstavujú štátne vzdelávacie programy. Na stránkach Ministerstva školstva, Štátneho pedagogického ústavu a Štátneho inštitútu odborného vzdelávania sú zverejnené vypracované štátne vzdelávacie programy od materských škôl po stredné školy. Vysoké školy sa však neriadia štátnymi vzdelávacími programami, ale opismi študijných odborov, na základe ktorých tvoria obsah študijných programov. Sú uverejnené na stránke Akreditačnej komisie . V súčasnosti funguje 23 predmetových a 3 odborné komisie ŠPÚ. Spoločne tvoria Ústredné predmetové komisie. Podľa Zásad zriaďovania a činností Ústredných predmetových komisií (. pdf ) " Členmi komisií sú skúsení učitelia, odborníci vo vedeckej, didaktickej a metodickej oblasti." (odôvodnenie bolo doplnené 15.12.2013 bez zmeny pravdivostnej hodnoty, pozn.) Dátum zverejnenia analýzy: 09.12.2013 Naspäť Nahlásiť chybu

ISCED stupňov Ministerstva ústavu inštitútu komisie komisie pdf


Je veľa demagógie a lží zo strany vlády prezentovaných o rozpočte, ako je to napríklad už len s tým šetrením na platoch, kde to vôbec nie je 10%, ale iba 5 kvôli výnimkám, ktoré vylúčili nejaké skupiny.

O aké výnimky by malo ísť, a aký veľký diel by mali z celkového plánu tvoriť sme nezistili.


Pokiaľ ide o Transparency International, vyhodnotila transparentnosť mojej kampane najvyššie spomedzi všetkých kandidátov. To je jedna vec, druhá vec. Všetky veci, ktoré sú okolo mojich osobných majetkových pomerov, sú dávno dohľadané.

Transparency International Slovensko vyhodnotila Korčokovu kampaň ako najtransparentnejšu zo všetkých kandidátov na prezidenta a dala jej celkové hodnotenie 90 percent. 11 z 15 kritérií na transparentnosť spĺňa, avšak plán kampane, označovanie inzercie, a komunikáciu s voličmi plní len čiastočne. Jedinou kategóriu, ktorú podľa Transparency Korčok nesplnil, bolo majetkové priznanie kandidáta. Znamená to, že Korčok na vyžiadanie nevyplnil rozšírené majetkové priznanie a neschválil jeho zverejnenie. Majetkové priznania však podával ako minister zahraničia v rokoch 2020, 2021 a 2022.

Podľa posledného Oznámenia verejného funkcionára z roku 2022, kedy bol Korčok ministrom zahraničných vecí, priznal príjem v hodnote 70 206€, BMW z roku 2015, byt s garážou v Ružinove v Bratislave a rekreačnú chatu v okolí Senca. Taktiež priznal hypotekárny úver z roku 2010 a zároveň odmietol využívanie akýchkoľvek hnuteľných alebo nehnuteľných veci vo vlastníctve cudzej osoby.

Rodinný dom pri Seneckých jazerách Korčok nadobudol v roku 2009. Byt v Bratislave kúpený v roku 2010 na hypotéku na Záhradníckej ulici v komplexe Octopus je trvalým bydliskom Ivana Korčoka aj jeho manželky Soni Korčokovej. V rozhovore s Braňom Závodským ( 21:30 ) Korčok doplnil, že tento byt prenajíma. Povedal tiež, že dom v Senci kúpili s manželkou po predaji inej nehnuteľnosti v Senci. Korčokova manželka pochádza zo Senca .

Majetkové priznania Ivana Korčoka na stránke NRSR sú k dispozícii od roku 2014, majetok v nich priznáva v podobnom rozsahu.

vyhodnotila
Oznámenia verejného funkcionára
Rodinný dom
nadobudol
Byt
2010
Octopus
21:30
Senca
priznania


Pán Frešo, na Vašom transparentnom účte bolo pred reláciou mínus 26 centov.

Na transparentnom účte Pavola Freša sa ku dňu 16. októbra 2017 nachádzalo celkovo 0,26 eura. Tento príspevok bol pripísaný na účet 14. októbra. Ďalšia zmena (plus 70 tisíc eur od Petra Núneza) bola zaevidovaná 18. októbra 2017. Výrok Daniela Krajcera preto hodnotíme ako nepravdivý.

transparentnom účte


Obidvaja ministri zahraničných vecí, ktorí urobili kvalitnú zahraničnú politiku na rozdiel od terajšieho pána ministra a znovu zopakujem a znovu zopakujem jednu podstatnú vec. Prijali sme štrnásťbodový program, ktorý sme z väčšiny splnili. Už teraz len musí dobiehať pán Chmel a táto vláda, aby niektoré body, ktoré boli o spoločnom, spoločnom programe Slovenskej republiky a Maďarskej republiky, aby sa dotiahli.

14-bodový program s názvom Spoločná minulosť, spoločná budúcnosť v zrkadle spoločných projektov medzi SR a MR bol prijatý v roku 2007. Nikde však nie je dostupné jeho znenie a preto nie je možné vyhodnotiť jeho plnenie, napriek oficiálnym tvrdeniam , že program sa plní.

oficiálnym tvrdeniam


Vy ste aj tú druhú časť (odvolávania Fica, pozn.) presunuli na noc.

Už prvá mimoriadna schôdza odvolávania R. Fica sa uskutočnila v noci. Prvý rokovací deň mimoriadnej schôdze 17. septembra 2012 o 23:34 Paška oznámil, že poslanecké grémium sa nedohodlo. Preto dal hlasovať o návrhu, aby sa diskutovalo do stredy siedmej ráno a potom, aby sa pokračovalo znova večer po siedmej. 80 poslancov Smeru za to dvihlo ruku. Druhý rokovací deň 18. septembra 2013 o dovolaní R. Fica sa teda tiež konal celú noc až do rána nasledujúceho dňa.

Prvý Druhý


Keď si zoberiete a postavíte voľbu v čase pred rokom 1989 a po roku 1989, v bývalom režime bola jedna politická strana a nič viac. Možno dva tri satelity, ktoré mali bližšie k tej ústrednej politickej strane ako k svojim programom.

V ČSSR pôsobila ako jediná politická strana KSČS. Existenciu ďalších politických strán vylučovala ústava. Konkrétne čl. 4 ústavy 100/1960 :

KSS
existencia
Strana slobody
Strana slovenskej obrody
Národnom fronte


Nie ste schopní iným spôsobom dostať financie do verejného rozpočtu, tak dávate do rozpočtu sekeru vo výške skoro 600 mil. ?

Sme.sk : Podľa pôvodného návrhu mal deficit rozpočtu v budúcom roku dosiahnuť 3,8 %. Mínusové položky sa však prehĺbili o viac ako 800 miliónov eur.Presne 690 miliónov eur ide na vrub zníženia prognózy rastu ekonomiky na 1,7 %. Ďalších 70 miliónov eur ide na zvýšené výdavky do rezortu zdravotníctva, 61 miliónov eur na presun samosprávam a 28 miliónov eur predstavujú náklady na predčasné voľby. Pozitívne sa naopak na rozpočte odzrkadlí 103 miliónov eur vďaka zmene makroprognóz, 47 miliónov eur zo spolufinancovania eurofondov a 7 miliónov eur sa ušetrí zmrazením platov ústavných činiteľov. Ďalších 120 miliónov eur navyše pritečie do štátnej kasy z dividend Slovenského plynárenského priemyslu (SPP). " Saldo tak bude mínusové 573 miliónov eur. To znamená zvýšenie deficitu z 3,8 % na 4,6 % ," vysvetlil šéf rezortu financií Ivan Mikloš. Aktuálne.sk : Štát musí v budúcom roku počítať s výpadkom na daniach vo výške 690 miliónov eur. Avšak účet sa ešte nabaľuje. Samosprávy dostanú oproti pôvodným plánom navyše 61 miliónov eur, do zdravotníctva pritečie o 71 miliónov eur viac, náklady na voľby budú vo výške 28 miliónov. Viac peňazí do rozpočtu príde vďaka tomu, že parlament schváli zmenu odpisovania právnických osôb a vyššiu spotrebnú daň z cigariet, to by malo priniesť 85 miliónov eur. Nižší ekonomický rast by mal podľa Mikloša znížiť aj úroky, ktoré Slovensko platí zo štátneho dlhu, spolu s neschválením odvodovej reformy by sa mala podľa ministra dosiahnuť úspora 106 miliónov eur. Ďalšie milióny by mali pritiecť na dividendách zo štátnych podnikov. V utorok sa strana SaS vzdala svojho návrhu zrušiť odvody pre dobrovoľne nezamestnaných, ktoré by štátny rozpočet zaťažili 70 miliónmi eur. Aj podľa portálu aktuálne.sk sa príjmy znížia o cca 850 mil. eur, avšak toto sa zapláta cca sumou 260 mil eur. Teda ako uvádza R. Fico samotné zvýšenie z pôvodne plánovaného defictiu 3,8 % na 4,6 % HDP bude znamenať zvýšenie pôžičiek v sume skoro 600 mil. eur.

Sme.sk

Aktuálne.sk


Mali sme tu Sudety alebo teda Mníchov, mali sme tu vojnu v Gruzínsku, kde časti jeho územia sú naďalej okupované a hovorilo sa, že sa uzavrie mier, aby sa to potom vyriešilo, neviem, či sa to vyrieši.

Poslanec Krúpa poukazuje na konflikty, ktoré neboli vyriešené uzavretím mierovej dohody či prímeria. Mníchovská dohoda mala za cieľ predísť ozbrojenému konfliktu s nacistickým Nemeckom výmenou za odovzdanie československého územia Sudet Nemecku, avšak Druhá svetová vojna v Európe vypukla aj napriek tejto dohode. V Gruzínsku mal byť ozbrojený konflikt medzi Ruskom a Gruzínskom ukončený zmluvou o prímerí, no 20% gruzínskeho územia je naďalej kontrolovaných separatistami podporenými Ruskom.

Mníchovskú dohodu uzavreli 30. septembra 1938 v Mníchove nacistické Nemecko, Veľká Británia, Francúzsko a fašistické Taliansko. Dohoda stanovila nemeckú anexiu časti územia Československa nazývanú Sudety, kde žilo viac ako tri milióny ľudí, prevažne etnických Nemcov. Táto dohoda mala podľa hlavných predstaviteľov západných mocností zabezpečiť mier v Európe. To sa však nestalo a 1. septembra 1939, keď Adolf Hitler napadol Poľsko, vypukla druhá svetová vojna. Nacistické Nemecko okupovalo Sudety medzi rokmi 1938 až 1945.

Gruzínsko vyhlásilo nezávislosť v apríli 1991 na základe referenda počas rozpadu Sovietskeho zväzu. Krátko na to však proruskí separatisti prevzali kontrolu nad dvoma regiónmi, ktoré spolu tvoria 20 % gruzínskeho územia, Abcházskom a Južným Osetskom. Na ich území boli po ozbrojených konfliktoch v 90. rokoch umiestnené peacekeepingové jednotky pod dohľadom Organizácie pre bezpečnosť a spoluprácu v Európe.

V roku 2008 vypukol medzi Ruskom a separatistickými republikami podporovanými Ruskom ozbrojený konflikt proti Gruzínsku. Presná sekvencia udalostí, ktoré spôsobili začiatok konfliktu dodnes nie je jasná. Sporadické boje a ostreľovanie sa skončili o pár dní podpisom dohody o prímerí medzi Gruzínskom a Ruskom, ktorú vyjednal francúzsky prezident Nicolas Sarkozy. Rusko vzápätí uznalo obe separatistické republiky a na ich území rozmiestnilo svoje jednotky, pričom z vojny sa stal zamrznutý konflikt.

uzavreli
mier
vyhlásilo
peacekeepingové jednotky
začiatok
prímerí


Putovný – nepoviem cirkus, ak si to neželáte – poviem putovný parlament, ak sa vám to zdá serióznejšie, prepravujúci každý mesiac z Bruselu do Štrasburgu a späť okolo päť tisíc ľudí a tony pracovných materiálov stojí našich občanov, ktorí to platia zo svojich daní, okolo 200 miliónov EUR ročne.

Jaroslav Paška v tomto prípade zdôrazňuje údaje, ktoré sú súčasťou prerokovávaného návrhu uznesenia . V tom sa okrem iného píše: "... dodatočné ročné náklady vyplývajúce z geografického rozdelenia Parlamentu sa odhadujú na 156 – 204 miliónov EUR, čo predstavuje približne 10 % ročného rozpočtu Parlamentu ..." . Nie je možné presne vypočítať ročné náklady spojené s "viacnásobným sídlom" Európskeho parlamentu, ktorý sídli v Bruseli, Štrasburgu a Luxemburgu. V súvislosti s viacerými sídlami, vzrastajú náklady vo viacerých oblastiach, pričom niektoré náklady sú priamo späté s presunmi ľudí a pracovných materiálov medzi parlamentmi a niektoré náklady navyše vznikajú nepriamo. Viaceré odhady však hovoria o sume približne 200 miliónov eur ročne. Výrok Pašku teda hodnotíme ako pravdivý. Podľa štúdie vypracovanej Organizáciou pre európsku medzištátnu spoluprácu (Organisation for European Inter-State Cooperation), ktorá sa odvoláva (s. 4) na dokument vypracovaný pre EP, potrebuje EP ročne cca 180 miliónov eur navyše na náklady spojené s viacerými sídlami. Dokument Výboru EP pre rozpočet odhaduje náklady priamo spojené s "geografickým rozptýlením parlamentu" na 169 až 204 miliónov eur. Skupina poslancov EP, ktorý presadzujú zavedenie spoločného sídla EP, na svojej oficiálnej stránke SingleSeat.eu píše, že dodatočné ročné náklady na prevádzku viacerých sídiel EP sú 180 miliónov eur. V tejto sume sú prevádzkové náklady, vrátane amortizácie budov. Dátum zverejnenia analýzy: 15.01.2014 Naspäť Nahlásiť chybu

návrhu uznesenia
štúdie
dokument
Dokument
SingleSeat.eu


My sme zaviedli obmedzenie hotovostných platieb, kontrolný výkaz DPH, elektronickú registračnú pokladňu a tak ďalej, aj sme zvýšili efektívnu sadzbu výberu DPH

Všetky spomenuté opatrenia boli prijaté a zavedené počas vlád s účasťou strany SMER-SD. Tvrdenie Petra Pellegriniho preto hodnotíme ako pravdivé. Obmedzenie hotovostných platieb bolo prijaté v novembri 2012 Národnou radou Slovenskej republiky. Zákon zakazuje hotovostné platby nad 5 000 eur, resp. nad 15 000 eur, ak ide o platbu medzi dvoma fyzickými osobami - nepodnikateľmi. Od januára 2014 je zavedený kontrolný výkaz DPH. Povinnosť podať kontrolný výkaz sa vzťahuje na niektorých platiteľov DPH a jeho účelom je predísť daňovým podvodom. Od júna 2008 platí zákon o používaní elektronickej registračnej pokladnice , ktorý bol v októbri 2019 novelizovaný s účinnosťou od 1. januára 2020. Takzvaná eKasa má taktiež slúžiť na boj proti daňovým podvodom. Podľa Inštitútu finančnej politiky sa v roku 2019 pohybovala efektívna daňová sadzba DPH okolo úrovne 15,5 %. Keď v roku 2012 prebral Smer–SD vládu, pohybovala sa na úrovni približne dvanástich percent. Priložený graf znázorňuje jednoznačné zlepšenie v oblasti výberu DPH počas vlád s účasťou Smeru–SD ( .pdf , s.4, graf č.4).

prijaté zavedený pokladnice novelizovaný eKasa .pdf


Podľa portálu politikaopen.sk , Miroslav Beblavý vstúpil do SDKÚ-DS v roku 2009. Výrok hodnotíme ako pravdivý.

politikaopen.sk


Ale čo už dnes je známy fakt, že Slovensko predalo za 5 nejakej firme, ktorá to vzápätí predala do Japonska, alebo kam za 8. Čiže tam okamžite prišiel štát Slovenský štát o veľa peňazí...

Či firma Interblue odpredala všetky emisie za 8 eur nie je známe. Podľa slov R. Bilasa , ktorý je zatiaľ jediným zdrojom takejto informácie, odpredala následne firma Interblue Group emisie štyrom kupujúcim. Jednému z nich aj za 8 eur. Pri ostatných troch sumu nepoznáme ani od R. Bilasa. Strata 45 miliónov eur by bola možná ak by všetky emisie za rok 2008 boli predané za 8 eur. Znenie emisnej zmluvy je dostupné napr. tu .

R. Bilasa
tu


Grécko bude mať aj budúci rok hrubý verejný dlh 190%.

Podľa najnovších odhadov bude mať Grécko v roku 2013 hrubý domáci produkt na úrovni takmer 190% HDP. TASR , (31. októbra 2012): "Grécka vláda zvýšila svoje predpovede výšky deficitu a dlhu pre rok 2013. Tieto prognózy sú súčasťou revidovaného návrhu rozpočtu pre budúci rok, ktorý dnes vláda predložila parlamentu. Grécky verejný dlh by na budúci rok (rok 2013, pozn.) mal vzrásť na 189,1 % hrubého domáceho produktu (HDP) namiesto 182,5 % HDP, s čím vláda počítala v predbežnom návrhu rozpočtu ešte začiatkom októbra. Tento rok by mal verejný dlh Atén dosiahnuť 175,6 % HDP." Dátum zverejnenia analýzy: 26.11.2012 Naspäť Nahlásiť chybu

TASR


Od 1. decembra začne platiť nový zákon o lieku. Očakávame od neho, že tým, že automaticky v lekárni bude musieť byť vydaný najlacnejší liek, ušetria pacienti na doplatkoch až o 50 miliónov eur. Dneska doplácajú za lieky, ktoré majú predpísané na recept 150 miliónov eur, ročne jednu tretinu chceme ušetriť.

Podľa vyhlásenia Ministerstva Zdravotníctva SR, dostupnom na portály www.lekari.sk, by podľa nového zákonu, keď pacient má nárok na najlacnejší liek, občania ušetria až 50 mil. EUR na doplácaní. Celkovú sumu, akú občania doplácajú na lieky sa nám nepodarilo zistiť, výrok však napriek tomu hodnotíme ako pravdivý.

vyhlásenia


Pán Imrecze, nie ešte ako kajúcnik lebo dnes už je kajúcnik, vypovedal, že pán Mikulec mal zobrať 100 tisícový úplatok … Pán Mikulec je obvinený z korupcie, z daňových podvodov, z rodinkárstva, klientelizmu a ďalších a ďalších vecí...

Ladislav Kamenický používa procesný formálno-právny slovník z policajného vyšetrovania. Termíny „vypovedal” a „je obvinený” budia dojem, akoby bol minister vnútra Roman Mikulec procesne obvinený v trestnom konaní. Výpoveď voči Mikulcovi však pochádza z tajne nahratého rozhovoru a zatiaľ nie je obvinením v zmysle trestného poriadku. Keďže slová Ladislava Kamenického budia vážnejší dojem, než sú doteraz zistené skutočnosti a skresľujú, pretože významovo posúvajú pravdu do vážnejšej polohy, hodnotíme ich ako zavádzanie. Týždenník Plus 7 dní zverejnil v polovici júla 2021 nahrávku rozhovoru niekdajšieho šéfa Národnej kriminálnej agentúry (NAKA) Branislav Zuriana a bývalého riaditeľa Finančnej správy Františka Imreczeho. Imrecze na nahrávke hovorí o Romanovi - z kontextu vyplýva, že to mal byť niekdajší šéf Vojenskej spravodajskej služby Roman Mikulec -, ktorý podľa neho mal vziať úplatok 100-tisíc eur. Plus 7 dní datuje rozhovor „ medzi 30. decembrom 2020, keď Lučanský skonal, a 29. januárom 2021, keď Imreczeho zatkli. ” Podľa Denníka N si rozhovor skryto nahral Zurian a neskôr ho poskytol médiám. V rozhovore pre Plus 7 dní Zurian povedal : „Akosi ticho je aj v ďalšej veci. Dano Čech mi hovoril, že Mikulec vraj zobral niekoľko tisíc eur za nejaký IT systém, ešte keď pôsobil vo Vojenskom spravodajstve. Čechovi to vraj povedal Imrecze.“ Vtedajší šéf polície Peter Kovařík tvrdil , že ak Zurian vedel o trestnej činnosti, mal ako šéf NAKA spísať úradný záznam a prideliť ju na vybavenie, čo podľa neho neurobil tak, ako mu ukladajú predpisy. Mikulec odmietol, že by niekedy prijal úplatok. Povedal, že polícia už raz preverovala , či tiekli nejaké peniaze za IT systém na Vojenskom spravodajstve. „Uvedené skutočnosti sa pred súd nedostali, vzhľadom na to, že vyšetrovateľ v roku 2015 vydal meritórne rozhodnutie, ktorým vec zastavil s konštatovaním, že sa skutok nestal,“ tvrdí Mikulec. Podľa polície a Úradu špeciálnej prokuratúry však Daniel Čech, ktorý mal byť pôvodcom informácie o úplatku, v tom čase žiadnu takúto informáciu pred vyšetrovateľom neuviedol. Z rodinkárstva a klientelizmu Mikulca obvinil Robert Fico (Smer-SD). V čase, keď bol Mikulec šéfom kancelárie Vojenského spravodajstva, malo podľa Fica VS podpísať zmluvu o ochrane nehnuteľnosti s firmou, ktorú spoluvlastnil Mikulcov otec. „ Áno, môj otec mal firmu, ktorá mala zákazku od VSS, ja som však nemal žiadnu možnosť ovplyvniť, či uspeje alebo neuspeje vo výberovom konaní. Výberové konanie prebehlo, bolo úplne transparentné a v súlade so zákonom,” vysvetľoval Mikulec v rozhovore pre Denník N.

zverejnil hovorí Denníka povedal tvrdil preverovala tvrdí Podľa obvinil vysvetľoval


Áno Slovensko a k tomu ešte pridáme Rumunsko a Bulharsko, patrí ku krajinám, ktoré sú najvýchodnejšie postavené z hľadiska západného bloku. Hovorím teraz o Európskej únii a o NATO.

Je síce pravdou, že Slovensko (a spolu s ním aj Rumunsko a Bulharsko) patrí ku krajinám, ktoré tvoria východnú hranicu ako Európskej Únie, tak NATO, avšak z geografického hľadiska nie sú jej najvýchodnejšími členmi, a nie sú ani jedinými východne umiestnenými členmi. Tento výrok preto hodnotíme ako nepravdivý. Z geografického hľadiska, východná hranica Maďarska, Poľska a Grécka, ako členských štátov EÚ, leží východnejšie než hranica Slovenska. Naviac, väčšina alebo celé územie Fínska, Estónska, Litvy, Lotyšska leží za východnou hranicou Slovenskej republiky a na podobnej úrovni ako Rumunsko a Bulharsko. Cyprus je v súčasnej dobe najvýchodnejším štátom EÚ (viď. obrázok č. 1). Obrázok č. 1 - Mapa Európskej Únie ( zdroj ) Rovnako je to aj v prípade NATO, ktorej členskými krajinami s východnými hranicami presahujúcimi tú slovenskú (okrem Rumunska a Bulharska) sú: Estónsko, Litva, Lotyšsko, Grécko a Turecko. Čiastočne východnejšie hranice má aj Nórsko a už spomenuté Poľsko a Maďarsko. Jednoznačne najvýchodnejšiu pozíciu má Turecko, ktoré sa s väčšej časti nachádza na ázijskom kontinente (viď. obrázok č. 2). Obrázok č. 2 - členské krajiny NATO a ich rok vstupu ( zdroj ) Pokiaľ sú západným blokom myslené práve krajiny EÚ a NATO, ako Fico vo svojom výroku naznačuje, Slovensko, Bulharsko a Rumunsko nie sú najvýchodnejšími krajinami západného bloku. Dátum zverejnenia analýzy: 08.06.2015 Naspäť Nahlásiť chybu

zdroj zdroj


...Jaro Baška získal o takmer 20 000 hlasov viac ako pred 4 rokmi.

Vo voľbách v roku 2013 získal Jaroslav Baška ako kandidát na predsedu TNSK 43 745 platných hlasov, pričom uspel už v prvom kole ( .pdf , s. 20). Vo voľbách v roku 2017 Baška obhájil svoj post župana so ziskom 62 807 platných hlasov. Oproti roku 2013 teda získal o 19 062 hlasov viac. Výrok hodnotíme ako pravdivý.

.pdf obhájil


... dokonca pri schvaľovaní rozpočtu v Národnej rade odznelo uznesenie, ktoré presne zaväzuje týchto 55 miliónov eur z rozpočtu ministerstva zdravotníctva v budúcom roku zaviazať presne pre zamestnávateľov, aby boli určené na mzdy (pre zamestnancov zdravotníckych zariadení pod ministerstvom aj pod VÚC, pozn.).

Národná rada SR naozaj prijala v druhom čítaní pozmeňujúci návrh, ktorým sa MZ SR zaväzuje sumou 55 miliónov garantovanou pre mzdy zamestnancov zdravotníckych zariadení. Výrok hodnotíme ako pravdivý. V druhom čítaní pri schvaľovaní štátneho rozpočtu na rok 2016 priniesli poslanci za vládny SMER-SD, Richard Raši a Daniel Duchoň pozmeňujúci návrh , (tlač 1700), ktorého úlohou je v rámci výdavkov kapitoly ministerstva zdravotníctva SR na rok 2016 zabezpečiť garanciu úpravy platov ostatných zdravotných pracovníkov, vrátane zdravotných sestier na úrovni 55 miliónov eur. Denník N v analýze rizík schváleného rozpočtu na rok 2016 z 20. novembra 2015 píše: " Do rozpočtu pribudla aj garancia, že ministerstvo zdravotníctva vyčlení na platy ostatných zdravotných pracovníkov vrátane sestier 55 miliónov eur. " Denník Pravda v článku z 20. novembra 2015 (zdroj SITA) informuje: " Na návrh Duchoňa sa tiež do uznesenia k rozpočtu dostala aj garancia, že v rámci kapitoly rezortu zdravotníctva bude zabezpečených 55 mil. eur ročne na úpravy platov ostatných zdravotných pracovníkov vrátane zdravotných sestier. " Dátum zverejnenia analýzy: 30.11.2015 Naspäť Nahlásiť chybu

pozmeňujúci návrh
Denník N
Pravda


A dnes nás Európska únia, západné štáty za to, že nechceme ľudí deliť, čo je prirodzené, lebo to nie je torta, ani nejaký tovar trestá, že máme platiť cez 20.000 EUR za každého migranta. My sme proti tomu.

Ministri členských krajín EÚ schválili v polovici mája 2024 nový pakt o migrácii a azyle, ktorý má zabezpečiť spravodlivé rozdelenie záťaže medzi členské štáty. Reforma migračného systému zavádza mechanizmus solidarity tak, že sa štáty môžu rozhodnúť, či prevezmú žiadateľov o azyl na svoje územie, zaplatia finančný príspevok alebo poskytnú materiálnej podporu štátu zasiahnutému migráciou.

V prípade finančného príspevku sa na jedného migranta predpokladá suma vo výške približne 20-tisíc eur. Nejde však o trest pre štáty, ktoré migrantov nechcú prijať. Platby pôjdu do spoločného fondu EÚ, ktorý bude spravovať Komisia a z ktorého sa budú financovať projekty zamerané na riešenie príčin migrácie. Ďalšou alternatívou pre finančné príspevky je aj poskytnutie podpory postihnutému štátu, napríklad v podobe pohraničnej stráže či pomoci pri rozmiestňovaní prijímacích stredísk. Výrok Andreja Danka preto hodnotíme ako zavádzajúci.

Ministri členských krajín 14. mája 2024 na Rade EÚ v Bruseli definitívne schválili nový pakt o migrácii a azyle. Pakt zavádza súbor pravidiel na lepšie riadenie legálnej migrácie, vytvára efektívne a jednotné postupy a má zabezpečiť spravodlivé rozdelenie záťaže medzi členské štáty.

Schválený pakt pozostáva z desiatich právnych predpisov. Slovensko v súlade s avizovaným postojom hlasovalo pri dvoch predpisoch proti a pri ôsmich sa hlasovania zdržalo, no návrhy prešli podporou kvalifikovanej väčšiny.

Reforma migračného systému zavádza mechanizmus solidarity na zabezpečenie rozdelenia zodpovednosti medzi členské štáty. Pokiaľ sa štát ocitne pod „migračným tlakom“, nový pakt spúšta systém známy ako „povinná solidarita“, čo znamená, že do pomoci sa musia zapojiť všetky štáty. Vždy si však môžu vybrať, ako pomôžu.

Štáty môžu prevziať zodpovednosť za spracovanie žiadostí o azyl, čo v praxi znamená relokáciu týchto žiadateľov na svoje územie, môžu sa rozhodnúť pre finančný príspevok alebo poskytnutie materiálnej či inej podpory postihnutému štátu, napríklad v podobe poskytovania pohraničnej stráže či pomoci pri rozmiestňovaní prijímacích stredísk.

Návrh sa do veľkej miery podobá na návrh Smeru o migračnej politike z roku 2016, pričom zohľadňuje takmer všetky predchádzajúce námietky. Napriek tomu podľa Roberta Fica nejde o tú solidaritu, ktorú navrhli počas slovenského predsedníctva v Rade EÚ a prirovnal ju k skoršej myšlienke zavedenia kvót na povinné prerozdeľovanie migrantov medzi členské krajiny.

Princíp tzv. flexibilnej solidarity predstavilo Slovensko počas svojho predsedníctva Rady Európskej únie v druhej polovici roka 2016 za vlády Roberta Fica, ktorej súčasťou bola aj Dankova SNS. Flexibilná solidarita v zmysle, ktorý predstavil vtedajší minister vnútra Robert Kaliňák mala znamenať, že každý štát prispeje k riešeniu migračnej krízy podľa svojich možností.

Členské štáty Európskej únie tak mali mať , podobne ako v prípade schváleného migračného paktu, možnosť si vybrať, akým spôsobom vyjadria svoju solidaritu v kontexte migračnej krízy.

Návrh slovenského predsedníctva bol ostatnými európskymi predstaviteľmi nakoniec odmietnutý , no pakt o migrácii a azyle EÚ, prijatý Radou EÚ 14. mája 2024, obsahuje podobný návrh na revíziu politiky.

V návrhu migračného paktu je stanovený celkový ročný počet požadovaných relokácii migrantov a celková ročná výška financovania príspevkov zriadeného ročného rezervoáru solidarity na úrovni Únie, ktoré majú dosahovať minimálne 30-tisíc rekolácií a 600 miliónov eur vo forme finančných príspevkov.

Na jedného migranta teda pripadá finančný príspevok vo výške približne 20-tisíc eur , pričom cena môže byť ovplyvnená počtom relokácií a výškou finančných prostriedkov, ktoré sú uvádzané len v minimálnej hodnote. Okrem toho je táto uvádzaná suma stále len dočasná a v budúcnosti sa môže na základe vývoja udalostí a možných ovplyvňujúcich faktorov meniť.

Platby pôjdu do spoločného fondu EÚ, ktorý bude spravovať Komisia a z ktorého sa budú financovať projekty zamerané na riešenie základných príčin migrácie.

schválili
hlasovalo
prešli
spúšta
môžu
podobá
zohľadňuje
nejde
predstavilo
mať
bol
odmietnutý
prijatý
návrhu
20-tisíc eur
ovplyvnená
suma stále len dočasná
pôjdu


Asi pred mesiacom vyšla štúdia eventuálne prieskum, kde sa Slováci vyjadrili ako tretí štát v poradí, ktorý súhlasí alebo vidí, že sme v EÚ a eurozóne ako plusové, kladné.

Výrok P. Chudíka hodnotíme ako pravdivý, keďže podľa prieskumu Transatlantických trendov, zverejneného začiatkom októbra 2013, sú Slováci úplne najoptimistickejší čo sa týka vnímania dopadov jednotnej meny - euro. Pozitívne účinky členstva v EÚ na národnú ekonomiku vidí 62 percent Slovákov. Lepší výsledok dosiahli len Poliaci a Nemci. P. Chudík má uvádza výsledky prieskumu Transatlantických trendov, ktorý organizoval German Marshall Fund of USA (GMF). TASR , 7. októbra 2013: "Pozitívne účinky členstva v EÚ na národnú ekonomiku vidí 62 percent Slovákov. Priemer za 11 krajín EÚ je 57 percent. Vyššie čísla dosiahli nemeckí (71 %) a poľskí (66 %) respondenti. Podobne je na Slovensku vnímané euro. Jeho priaznivé dopady vidí 59 percent opýtaných, čo je najviac zo všetkých skúmaných krajín eurozóny." Pre doplnenie uvádzame aj výsledky Eurobarometra z augusta 2013. V tomto prieskume sme nedopadli ako najväčší euro-optimisti: Na základe výsledkov Eurobarometru (.pdf, s. 41) Európskeho parlamentu z 21.augusta 2013 sme zistili, že 50% opýtaných Slovákov vníma členstvo krajiny v Európskej únii ako dobrú vec. Slovensko sa tak drží priemeru 27 krajín EÚ a výrazne zaostáva za viac proeurópskymi členskými štátmi ako Dánsko, Nemecko, Írsko alebo Luxembursko. Na otázku či má krajina prospech z členstva v EÚ odpovedalo 72% opýtaných Slovákov klade. Vyššie čísla dosiahli až šesť krajín. Dátum zverejnenia analýzy: 28.10.2013 Naspäť Nahlásiť chybu

TASR Eurobarometru


Ak nezačneme tvoriť pracovné miesta, ktoré budú poriadne platené, no tak sa z tej krízy a ni Slovensko poriadne nedostane. V tomto zmysle SDKÚ DS dalo 4 alebo 5 zákonov do parlamentu, ktoré hospodársky rast podporuje.

Pavol Frešo sa podobne vyjadrili i v parlamente pre médiá ( video ), kde spomína 5 predložených návrhov zákonov z dielne SDKÚ. Majú pomáhať ľuďom v kríze a znižovať deficit, napr. napríklad zvýšenie limitu pre preddavky živnostníkov. SDKÚ-DS navrhuje aj zmeny v oblasti hypotekárnych úverov, kde chce zvýšiť ochranu bankových klientov a ich slobodu prechádzať z jednej banky do druhej. Zmeny opoziční poslanci navrhujú aj v oblasti rozhodovania o umiestnení skládok a chcú takisto posunúť zvýšenie poplatkov za sociálne služby o 18 mesiacov. Približne 50 miliónov eur by malo do štátneho rozpočtu priniesť obmedzenie vyplácania rodičovských príspevkov podľa toho, koľko rodičia v minulosti odpracovali. Tieto zákony predkladajú ako odpoveď na výzvu vládneho Smeru-SD, aby opozičné strany predložili svoje návrhy opatrení zamerané na konsolidáciu a hospodársky rast. Na stránke NRSR , sme našli 5 návrhov zákonov, pod ktorými je podpísaný aj poslanec P. Frešo. Týkajú sa: Živnostenského zákona Zákona o dani z príjmov Zákona o územnom plánovaní a stavebnom poriadku (stavebný zákon) Zákona o rodičovskom príspevku Zákona o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá.

video navrhuje výzvu NRSR


Porovnávať teraz programové vyhlásenie vlády z hľadiska konkrétnych údajov nemá žiadny význam, pretože programové vyhlásenie vlády Ivety Radičovej malo dve konkrétne čísla.

Faktických čísel je v Programovom vyhlásení vlády Ivety Radičovej podstatne viac ako iba dve, o ktorých hovorí Robert Fico. Konkrétne sme spolu s časovými údajmi napočítali až 21 faktických čísel . Robert Fico hovorí nepravdu.

napočítali až 21 faktických čísel

rokovaní


...všetky SAD-ky sú dnes v súkromných rukách, železničná doprava je naďalej v rukách štátu...

Kedže spoločnosti SAD dnes vystupujú ako sprivatizované akciové spoločnosti a Železničná spoločnosť Slovensko je vo vlastníctve štátu, výrok poslanca Fica hodnotíme ako pravdivý. Spoločnosti SAD boli postupne v priebehu 90-tych rokov pretransformované a počas rokov 2001-2004 sprivatizované. Dnes figuruje všetkých 17 spoločností SAD ako akciové spoločnosti. Železničná spoločnosť Slovensko je akciová spoločnosť, ktorá prevádzkuje osobnú dopravu. Jej vlastníkom je štát prostredníctvom Ministerstva dopravy, výstavby a regionálneho rozvoja SR. Dátum zverejnenia analýzy: 24.09.2018 Naspäť Nahlásiť chybu

pretransformované vlastníkom


Dokonca sme vysporiadali 7 rokov staré dlhy nemocníc a zdravotníctva, s veriteľmi sme dohodli odpustenie úrokov z omeškania, súdnych poplatkov a dokonca aj časti istiny. Dnes už v zdravotnom sektore, ktorý spadá pod náš kraj, nevytvárame ani jedno euro dlhu.

Nepodarilo sa nám žiadne správy o procese vysporiadavania dlhov medzi krajom a verieľmi. Podľa stránky BBSK v súčasnosti spadajú pod jeho pôsobnosť iba dve zdravotnícke zariadenia, ani o jednom z nich sme nezistili informácie o existencii dlhu. Kým niektoré zdravotnícke zariadenia v kraji sú známe ako dlžníci, tieto nespadajú pod BBSK. Z dôvodu nedostatku zdrojov však výrok hodnotíme ako neoveriteľný.

známe


Naozaj naše odborné útvary vyrátali v spolupráci s externými odborníkmi možný dopad tohto balíka na hospodársky rast na úrovni 0,4%. Čiže keby nebola konsolidácia, rast by mohol byť v budúcom roku okolo 3%, ak sa vonku nič nestane. S týmito opatreniami ho kalkulujeme na úrovni 2,6 %.

Týmto výrokom dopĺňame podobný výrok , ktorý sme hodnotili minulý týždeň: Súčasná prognóza IFP z 15. júna 2012 predpokladá, že v roku 2013, fiškálne opatrenia vlády znížia rast HDP o 0,4 p.b. Táto prognóza pracuje s predbežnou štruktúrou konsolidačných opatrení, vzhľadom na to, že definitívna podoba konsolidačného balíka bude zverejnená až v septembri 2012. Ako sa v správe ďalej uvádza " Očakávané zvýšenie daní z príjmu právnických osôb by malo znížiť čistú ziskovosť podnikov, čo môže viesť k obmedzeniu ich výdavkov na investície v roku 2013. Zmena daní z príjmu fyzických osôb, sociálnych a zdravotných odvodov a sociálnych príspevkov by mali v roku 2013 ovplyvniť disponibilné príjmy a spotrebné výdavky domácností s vyššími príjmami. Predpokladáme, že fiškálne opatrenia znížia rast HDP o 0,4 p.b. s najväčším dopadom na fixné investície a v menšej miere na spotrebu domácností. " Čo sa týka hospodárskeho rastu, vyjadrenia Petra Kažimíra sa zhodujú s touto prognózou : "Prognóza pre budúci rok už v sebe zahŕňa konsolidačné opatrenia potrebné na dosiahnutie deficitu verejných financií pod 3% HDP. Napriek tomu by mal v uvedenom roku rast ekonomiky dosiahnuť úroveň 2,6% " (str. 1) .... " Rast reálneho HDP bude v 2013 pokračovať, keď oproti predchádzajúcemu roku očakávame zanedbateľné zrýchlenie na 2,6%. V ďalších rokoch by sa mal rast slovenského HDP zrýchliť na ročné tempá tesne pod 4%, keď by sa okrem exportnej výkonnosti mal oživiť aj domáci dopyt." (str.2)

výrok prognóza prognózou


...prezradilo sa, že chcete zvýšiť poplatky pre DSS...

O zvyšovaní poplatkov DSS už Kažimír hovoril aj v relácii na TA3 s Ivanom Švejnom. Ako píšu HN, Kažimír vychádzal z informácií " o zmenách v druhom pilieri. Podľa neho by sa mali zlúčiť dva fondy , vyvážený a konzervatívny, v ktorých by mali zostať ponechané garancie. V rastovom fonde, v ktorom si sporí najviac ľudí, sa majú zvýšiť poplatky a taktiež má v ňom zaniknúť garancia."

v relácii na TA3
fondy
najviac
začalo vyvíjať aktivitu